Θριαμβευτική ανακοίνωση σχολαρχών για την ψήφιση του νομοσχεδίου για την ιδιωτική εκπαίδευση | Sintiki News\nΘριαμβευτική ανακοίνωση σχολαρχών για την ψήφιση του νομοσχεδίου για την ιδιωτική εκπαίδευση\nδημοσίευση από: Sintiki News - 8/02/2020 12:37:00 π.μ.\nΜε τίτλο «Ημέρα Ελευθερίας» υποδέχτηκε σε ανακοίνωση που εξέδωσε ο Σύνδεσμος Ιδιωτικών Σχολείων (ΣΙΣ) την ψήφιση του νομοσχεδίου για την ιδιωτική εκπαίδευση.\nΟι σχολάρχες χαρακτηρίζουν "ιστορική" την χθεσινή ημέρα για την ιδιωτική εκπαίδευση, εγκωμιάζουν τόσο την υπουργό Παιδείας όσο και τον Πρωθυπουργό για τις επιλογές της κυβέρνησης και υπόσχονται να ακολουθήσουν καλές πρακτικές με τις οποίες θα "εμποτίσουν" το εκπαιδευτικό σύστημα\nΑναλυτικά, η ανακοίνωση των σχολαρχών αναφέρει:\n«Η 28/7/2020 είναι μια ιστορική μέρα για την ιδιωτική εκπαίδευση, καθώς ψηφίστηκε από το Ελληνικό Κοινοβούλιο, με μεγάλη πλειοψηφία, ο πρώτος νόμος για την ιδιωτική εκπαίδευση τα τελευταία 43 χρόνια και ο πρώτος γνήσια φιλελεύθερος εκπαιδευτικός νόμος της ιστορίας. Είναι ένας νόμος που προάγει την αυτονομία, την λογοδοσία, τη διαφάνεια στο εκπαιδευτικό σύστημα. Πρόκειται για μια ριζοσπαστική μεταρρύθμιση που δείχνει το θάρρος και την αποφασιστικότητα της Υπουργού Νίκης Κεραμέως και της Κυβέρνησης του Κυριάκου Μητσοτάκη να συγκρουστεί με νοοτροπίες που καθηλώνουν την ελληνική κοινωνία στο παρελθόν.\nΕυχόμαστε η ημέρα αυτή να είναι ο προπομπός για περισσότερη ελευθερία και στο δημόσιο εκπαιδευτικό σύστημα».\nΣιδηρόκαστρο : Μια επαγγελματίας που ξεχωρίζει !\nΗ Σοφία Αβραμίδου είναι η μοναδική ιδιοκτήτρια και οδηγός ταξί στο Σιδηρόκαστρο.\nΣιντική : Ζυμώσεις για τις δημοτικές εκλογές\nΜπορεί να απομένουν περίπου τρία χρόνια για τις επόμενες δημοτικές εκλογές , ωστόσο οι ζυμώσεις και οι διερευνητικές κινήσεις ενδιαφερομ...\nΣιδηρόκαστρο : Δυο πρόεδροι\nΔυο πρόεδροι στο Σιδηρόκαστρο.\nΠρομαχώνας : Νοσηλευτικό προσωπικό του Κ.Υ. Σιδηροκάστρου στον αγώνα κατά του κορονοϊού\nΝοσηλευτικό προσωπικό του Κέντρου Υγείας Σδηροκάστρου στον αγώνα κατά του κορονοϊού, υποστηρίζωντας τον ΕΟΔΥ στον Προμαχώνα.\nΣιδηρόκαστρο. Μνήμες : 1984 στο χιονοδρομικό κέντρο Σέλι\nΠέθανε η Μαρία Παζώνη\nΈφυγε απο τη ζωή σε ηλικία 93 ετών η Μαρία Παζώνη.\nΣιδηρόκαστρο. Τώρα : Νέο κύμα κακοκαιρίας\nΈντονη βροχόπτωση με βροντές και κεραυνούς αυτή την ωρα στο Σιδηρόκαστρο.\nΣιδηρόκαστρο. Τώρα : Έντονη βροχόπτωση (φωτο)\nΈντονη βροχόπτωση στο Σιδηρόκαστρο αυτή την ώρα με βροντές και κεραυνούς.\nΗ Β’ Κατασκηνωτική περίοδος στην Ιερά Μητρόπολη Σιδηροκάστρου (Φώτο)\nΣτη μέση της Κατασκηνωτικής Περιόδου των αγοριών ένα από τα μεγάλα παιδιά μας ράγισε σε κάποιο παιχνίδι το χέρι του…


Πρώτη καταχώρηση: Τετάρτη, 10 Ιανουαρίου 2018, 13:25\nΤα τρία Peugeot 3008DKR Maxi οδηγούν την κούρσα στον σκληρότερο αγώνα αντοχής του κόσμου έπειτα από τις τέσσερις πρώτες ειδικές διαδρομές.\nΣτο τέταρτο σκέλος (San Juan de Marcona / San Juan de Marcona) μήκους 395 χιλιομέτρων, νικητής αναδείχθηκε ο Sebastien Loeb, με τον Carlos Sainz να τερματίζει δεύτερος με διαφορά μόλις 1 λεπτού και 35 δευτερολέπτων και τον Stephan Peterhansel να είναι τρίτος.\nΒέβαια, ο 13 φορές νικητής του Ράλι Ντακάρ, γνωστός και ως Mr. Dakar, διατηρεί τα ηνία στη γενική κατάταξη, έχοντας πάρει μία διαφορά 7 λεπτών από τον Αλσατό team-mate του και 13 λεπτών από τον Sainz.\nΟ τέταρτος οδηγός της Peugeot, Cyril Despres, αντιμετώπισε προβλήματα όταν έσπασε η ανάρτηση του 3008DKR Maxi, ενώ αρκετό χρόνο έχασε και ο Nasser Al-Attiyah με το Toyota Hilux πέφτοντας στην 4η θέση της γενικής.\nΌλα τα MINI έχουν τεθεί εκτός από νωρίς, με τους οδηγούς της γαλλικής ομάδας να κυριαρχούν απόλυτα για ακόμη μία χρονιά. Το Ντακάρ συνεχίζεται με τη διαδρομή (San Juan de Marcona / Arequipa) μήκους 266 χρονομετρημένων χιλιομέτρων.\nΗ γενική κατάταξη μετά την 4η ειδική διαδρομή\n4. Nasser Al Attiyah (QAT) / MatthieuBaumel (FRA), Toyota 4WD, +58m48s\nΤελευταία ενημέρωση: Τετάρτη, 10 Ιανουαρίου 2018, 15:40


Η ανανέωση και το ζόμπι - Ειδήσεις - νέα - Το Βήμα Online\nΗ ανανέωση και το ζόμπι\nΗ ίδρυση της ΔΗΜΑΡ το 2010, ως αποσχιστική ενέργεια της λεγόμενης Ανανεωτικής Κίνησης του (τότε) Συνασπισμού\nΗ ίδρυση της ΔΗΜΑΡ το 2010, ως αποσχιστική ενέργεια της λεγόμενης Ανανεωτικής Κίνησης του (τότε) Συνασπισμού, με τις ευλογίες του Λ. Κύρκου και τις δύο συνεχόμενες εκλογικές επιτυχίες, τον Μάιο και τον Ιούνιο του 2012 (6,11% και 6,26% αντιστοίχως), συνιστούσε, για όσους τουλάχιστον την ψήφισαν, θετική πολιτική εξέλιξη. Και ο αρχηγός και οι βουλευτές της έδειχναν άνθρωποι σοβαροί. Ακόμη και η παραφωνία της γνωστής ιστορικού /βουλευτού, η οποία περιέγραφε, με τα ατελή ελληνικά της, την τραγωδία της Σμύρνης ως «συνωστισμό», πήγε να ξεχαστεί.\nΗ ΔΗΜΑΡ είχε τολμήσει (η Ιστορία θα αποδείξει αν έκανε λάθος) να αναλάβει μερίδιο εθνικής ευθύνης με τη συμμετοχή της στη συγκυβέρνηση.\nΑίφνης(;) η ΔΗΜΑΡ αποφάσισε να αποχωρήσει από τον κυβερνητικό συνασπισμό, επικαλούμενη επιχειρήματα που ουσιαστικά αντέβαιναν στις αρχικές της εκτιμήσεις. Αποτέλεσμα: ο εκλογικός της καταποντισμός στις πρόσφατες ευρωεκλογές. Η συνέχεια γνωστή. Παραιτήσεις, διαγραφές, αυτοδιαγραφές, αμφισβητήσεις και, ως έσχατη κίνηση, ξαναζεσταμένο φλερτ με τον πρώην. Σε αυτές τις περιπτώσεις, όπου οι χωρισμένοι αναζητούν την επανένωση, λησμονώντας το παρελθόν, το ερώτημα είναι το ίδιο. Πού βρίσκεται το λάθος; Στον χωρισμό ή στην επανένωση; Ποιος από τους δύο δείχνει χαρακτήρα; Ο μετανοημένος που επιστρέφει ή αυτός που έμεινε και στο μεταξύ απέκτησε νέους αγαπημένους;\nΑν όντως το πρόβλημα της χώρας ήταν η συναισθηματική (= πολιτική) αστάθεια της ΔΗΜΑΡ, μικρό το κακό. Μόλις 1% και κάτι. Αλλά, δυστυχώς, δεν είναι αυτό το πρόβλημά μας. Η ΔΗΜΑΡ μάς έδειξε για άλλη μια φορά πόσο αναξιόπιστα και εσωστρεφή είναι τα ελληνικά κόμματα. Ολα τα κόμματα, δεξιά, «αριστερά», ολοκληρωτικά, κόμματα φαντεζί και κόμματα παρδαλά, χαρακτηρίζονται από την ίδια εσωστρέφεια. «Ανανεώνονται» συνεχώς αλλά παραμένουν αδρανή. Γιατί; Επειδή ο φόβος της ελευθερίας, ο φόβος του νέου, ο πανικός της χαμένης καρέκλας είναι αυτό που χαρακτηρίζει, χρόνια τώρα, όλα τα κόμματα. Κάνουν πως δεν καταλαβαίνουν, και μάλιστα διακηρύττουν πως ανανεώνονται στη λαϊκή «κολυμβήθρα» των εκλογών. Αμ δε! Αυτή ακριβώς η «κολυμβήθρα», δηλαδή εμείς οι ίδιοι, είναι που διατηρεί τα πολιτικά ζόμπι. Η ιστορία της ΔΗΜΑΡ αυτό δείχνει σε μικρογραφία: με ποιον τρόπο ένας ζωντανός οργανισμός καταλήγει να γίνεται ζόμπι. Ισχυριζόμενος ότι έτσι ανανεώνεται.


Οι καλύτερες φωτογραφίες του 2012 - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\nO Deliveras έγινε «Γρεβενιώτης» « Έλληνας ανοίγει το μεγαλύτερο οίκο ανοχής στον κόσμο\nΟ νοτιοαφρικανός φωτογράφος Brent Stirton κέρδισε το πρώτο βραβείο στην κατηγορία Contemporary Issues Singles. Η Μαρία, ναρκομανής ιερόδουλος, ξεκουράζεται για λίγο κάνοντας ένα τσιγάρο μέχρι να έρθει ο επόμενος πελάτης. Ζει στην πόλη Kryvyi Rih της Ουκρανίας, χώρα που σύμφωνα με τη UNICEF έχει τη μεγαλύτερη συχνότητα εμφάνισης HIV/Aids στην Ευρώπη. Ο Samuel Aranda ξεχώρισε στην κατηγορία World Press Photo of the Year for 2012. Η Fatima al-Qaws κρατά στην αγκαλιά της τον 18χρονο γιο της Zayed, ο οποίος υποφέρει από τα δακρυγόνα που έριξαν οι κρατικές δυνάμεις κατά τη διάρκεια αντικυβερνητικής διαδήλωσης στην Sanaa της Υεμένης τον περασμένο Οκτώβρη.\nΗ Yasuyoshi Chiba κέρδισε το πρώτο βραβείο στην κατηγορία People in the News Stories. Η Chieko Matsukawa κρατά το δίπλωμα αποφοίτησης της κόρης της, το οποίο βρήκε στα συντρίμμια του σπιτιού τους στη Higashimatsushima. Το 14ο παγκόσμιο πρωτάθλημα FINA World Aquatics στη Σαγκάη της Κίνας φωτογράφισε ο Αυστραλός ,Adam Pretty, κερδίζοντας τη δεύτερη θέση στην κατηγορία Sports Stories.


Αλκαλική δίαιτα: Πόσο αποτελεσματική είναι η δίαιτα που ακολουθούν οι διάσημοι; - Newsbomb\nΓΥΝΑΙΚΑ 29/03/2019 09:33\nΑλκαλική δίαιτα: Πόσο αποτελεσματική είναι η δίαιτα που ακολουθούν οι διάσημοι;\nΤι πρέπει να γνωρίζετε πριν ξεκινήσετε την αλκαλική δίαιτα.\nΗ αλκαλική δίαιτα έγινε ιδιαίτερα δημοφιλής όταν άρχισαν να την ακολουθούν γνωστοί αστέρες του Χόλυγουντ.\nΠρόκειται για μία δίαιτα που βασίζεται στις φυτικές τροφές, προωθεί την κατανάλωση φρούτων, λαχανικών και μη επεξεργασμένων τροφών, και αποθαρρύνει την κατανάλωση κορεσμένου λίπους και ζάχαρης.\nΗ αλκαλική δίαιτα ισχυρίζεται ότι συμβάλλει στη διατήρηση σταθερών επιπέδων pH στο σώμα μας. Το pH είναι μία κλίμακα που μας βοηθά να προσδιορίζουμε πόσο όξινο ή πόσο αλκαλικό είναι ένα διάλυμα.\nΦυσιολογικά στον ανθρώπινο οργανισμό το αίμα μας είναι ελαφρώς αλκαλικό με pH μεταξύ 7.35-7.45, ενώ το περιβάλλον του στομάχου μας είναι ισχυρά όξινο με pH 1.35-3.5 για να λειτουργήσει η διαδικασία της πέψης.\nΩστόσο, δεν υπάρχει σαφής επιστημονική ένδειξη ότι τα τρόφιμα που τρώμε επηρεάζουν το pH του αίματός μας άμεσα. Ο οργανισμός μας διαθέτει φυσιολογικούς μηχανισμούς για να διατηρήσει το pH σταθερό.\nΟι υπέρμαχοι της δίαιτας υποστηρίζουν ότι τα υπολείμματα της πέψης είναι όξινα ή αλκαλικά, ανάλογα με αυτά που τρώει κάποιος.\nΦρούτα όπως λεμόνι, λάιμ, γκρέιπ φρουτ, αβοκάντο, λαχανικά, όπως λάχανο, μαρούλι, κρεμμύδι, κολοκυθάκι, καρότο, παντζάρι, μπρόκολο, λαχανάκια Βρυξελλών, σόγια, τόφου (ένα προϊόν από το γάλα της σόγιας), λινάρι, ελαιόλαδο, χυμό λαχανικών , τσάι, ξηροί καρποί, σιτηρά, αμύγδαλα, ηλιοτρόπιο, σουσάμι, κύμινο.\nΓαλακτοκομικά, αυγά, κρέας παντός τύπου, επεξεργασμένα τρόφιμα, όπως κονσερβοποιημένα και συσκευασμένα σνακ, λίπη και έλαια. Επίσης, τα λευκά ζυμαρικά, το ψωμί ολικής άλεσης, τα καρυκεύματα , το αλκοόλ και η καφεΐνη δεν συμπεριλαμβάνονται στην αλκαλική δίαιτα.\nΗ συγκεκριμένη δίαιτα είναι ως επί το πλείστον χορτοφαγική γι’ αυτό και μπορούν να την ακολουθήσουν όσοι είναι vegan και όσοι έχουν δυσανεξία στη γλουτένη. Ωστόσο, θα πρέπει να ελέγχετε προσεκτικά τις ετικέτες των τροφίμων αφού η γλουτένη δεν υπάρχει μόνο στο σιτάρι αλλά σε μια μεγάλη γκάμα προϊόντων.\nΠαράλληλα, η αλκαλική δίαιτα, φαίνεται ότι «βοηθά» όλους όσοι έχουν τροφικές αλλεργίες, αφού αποκλείονται από τη διατροφή γάλα, αυγά, φιστίκια, καρύδια, ψάρια και οστρακοειδή. Είναι επίσης μια καλή διατροφή για τους ανθρώπους που προσπαθούν να αποφύγουν το λίπος και τη ζάχαρη.\nΣυμπερασματικά, η αλκαλική διατροφή μπορεί να παρέχει κάποια οφέλη, όχι όμως για τους λόγους για τους οποίους ισχυρίζεται. Επειδή αποκλείει συγκεκριμένες κατηγορίες τροφίμων δεν ενδείκνυται για όλες τις ομάδες ατόμων, ενώ σε περιπτώσεις που εφαρμόζεται, θα πρέπει να είναι καλά σχεδιασμένη έτσι ώστε να μην υπάρχει κίνδυνος για διατροφικές ανεπάρκειες.\nΜε πληροφορίες από το www.webmd.com\nSurvivor: «Βόμβα» μεγατόνων πέταξε η Κουρεντή: «Δύο άτομα από τους Μαχητές μου είπαν να ψηφίσω...»


Πεμ.2/7, Kενό Δίκτυο: Ω!ΑΠΟΚΡΥΦΟΝ Live Concert Multi Media Poetry Action ΠΑΝΣΕΛΗΝΟΣ | Ταράτσα Θεάτρου ΕΜΠΡΟΣ | Ελεύθερο Αυτοδιαχειριζόμενο Θέατρο Εμπρός\nΠεμ.2/7, Kενό Δίκτυο: Ω!ΑΠΟΚΡΥΦΟΝ Live Concert Multi Media Poetry Action ΠΑΝΣΕΛΗΝΟΣ | Ταράτσα Θεάτρου ΕΜΠΡΟΣ\n2709 φορές\tΕκτύπωση E-mail\nΗ ποίητρια και ηθοποιός Σίσσυ Δουτσίου διαβάζει ποιήματα της από την νέα ποιητική της συλλογή Ω! ΑΠΟΚΡΥΦΟΝ στο οπτικό και ηχητικό περιβάλλον του Κενού Δικτύου, κάτω από την μαγική πανσέληνο του καλοκαιριού στην πιο όμορφη ταράτσα της πόλης.\nΠρολογίζουν ο εκδότης του λογοτεχνικού περιοδικού ΕΝΕΚΕΝ Γιώργος Γιαννόπουλος και ο επιμελητής της ποιητικής σειράς "Ο Ήχος του Κενού" Τάσος Σαγρής από τις αυτοδιαχειριζόμενες εκδόσεις Κενότητα.\nΘα ακολουθήσουν συναυλία, djsets, video art show και ποιητικές αναγνώσεις.\n+FULL MOON ΝΙGHT\nΤάσος Σαγρής . Γιάννης Ραουζαίος . Ιωάννα Γαϊτανάρου Ορέστης Μπατάκης . Κατερίνα Ζησάκη . Πηνελόπη Δ.LIVE: ODIOLAB SOUND: War . Junior X . Crystal ZeroVISUAL ART: Void Optical Art Laboratory ΠΕΜΠΤΗ 2 ΙΟΥΛΙΟΥ 2015\nΠΑΝΣΕΛΗΝΟΣ / έναρξη: 21.00ΤΑΡΑΤΣΑ\nΕλεύθερο Aυτοδιαχειριζόμενο Θέατρο EMΠΡΟΣ Ρ. ΠΑΛΑΜΗΔΗ 2, ΨΥΡΡΗδιοργάνωση ΚΕΝΟ ΔΙΚΤΥΟ\n[Θεωρία, Ουτοπία, Εφήμερες Τέχνες, Συναίσθηση]\nhttp://voidnetwork.blogspot.com/ Ποίηση και κείμενα της Σίσσυς Δουτσίου: http://ecstaticpoetrysemeli.blogspot.com/\nΟι Εκδόσεις Κενότητα παρουσιάζουν την ποιητική συλλογή "Ω! Απόκρυφον!" Σίσσυ Δουτσίου Άνθρωποι - ήρωες και ηρωίδες - που δεν φοβούνται να πεθάνουν. Η περιέργεια τους για την ζωή και τον κόσμο φέρει μαζί της την απόκοσμη ηρεμία που προξενεί η μνήμη του θανάτου, ένα βίωμα που διαπερνά ένα μεγάλο μέρος των ποιημάτων. Αναμνήσεις και σημασίες από τα παιδικά μας χρόνια και την ενήλικη φαντασία ελευθερώνονται από κάθε περιορισμό. Οι εικόνες ξεδιπλώνονται ανεξέλεγκτα, πληθαίνουν με μια κίνηση που δεν σταματά ποτέ. Ο κόσμος εκδιπλώνεται μπροστά στα μάτια μας όπως λίγο πριν την στιγμή του θανάτου. Μερικά από τα πιο τρυφερά και τραγικά πρόσωπα που κρύβονται στην μνήμη μας, φανερώνουν πως η ζωή, ο έρωτας και ο θάνατος λαμπυρίζουν μέσα στην ανάδυση κάθε σκέψης.Ο χρόνος και το πέρασμα του. Όλα όσα ξέραμε τώρα αποκαλύπτουν ένα πιο ξεκάθαρο νόημα. Η στιγμή του θανάτου, η αμοιβαιότητα του έρωτα, οι παιδικές αναμνήσεις, το παρελθόν που γίνεται ξαφνικά παρόν και επηρεάζει ψυχικά τις συνειδήσεις, η άβυσσος της ζωής, οι ψευδαισθήσεις που καταρρέουν. Η Σίσσυ Δουτσίου εμφανίστηκε στον συντηρητικό κόσμο της ελληνικής ποίησης το 2012 με το βιβλίο της "ΠΡΟΣΒΟΛΗ ΔΗΜΟΣΙΑΣ ΑΙΔΟΥΣ" από τις εκδόσεις Κενότητα, η οποία γνώρισε 3 επανεκδόσεις. Στο ποίημα-εισαγωγή που ο Νάνος Βαλαωρίτης αφιέρωσε στην Σίσσυ Δουτσίου υποδέχεται τον ηλεκτρισμένο ερχομό της γράφοντας: "...θα σου πάρω ένα στυλό να γράφεις με το αριστερό / και σαν να μην έφτανε αυτό: θα λάβεις συντόμως χαρτί τηλεφωνικό μόνο για αναφορές / και όταν φτάσει το γραπτό στο τέλος της σελίδας / θα πούμε πως ήταν γραφτό να γίνει αυτό / που δεν είχε ξαναγίνει: να σε χαιρετώ / Σίσσυ Δουτσίου / (ΚΑΛΩΣ ΤΗ ΘΕΟΜΗΝΙΑ)!" Ο σπουδαίος δάσκαλος της ποίησης της απελευθέρωσης, διαβλέπει και καλωσορίζει την ποίηση της Σίσσυς Δουτσίου ως μια θεομηνία.Στο πρώτο της βιβλίο, οι καταγραφές που μας στέλνει με "τον στυλό και το τηλεφωνικό χαρτί για αναφορές" είναι από ένα κόσμο σεξουαλικής, οργιαστικής υπερδιέγερσης και βλάσφημης εκστατικότητας. Στο βιβλίο της "Ω! ΑΠΟΚΡΥΦΟΝ" η Σίσσυ Δουτσίου καταγράφει την άβυσσο των φόβων και των επιθυμιών, έρχεται αντιμέτωπη με όσα δεν τολμάμε να σκεφτούμε ή να εκφράσουμε, περιγράφει την σκοτεινή πλευρά της κοινωνικής κρίσης, την κρίση του υποκειμένου.\nΟ γνωστός και συμπαγής κόσμος σε μια στιγμή διαλύεται και σε μια στιγμή επανα-συντίθεται ξανά,..και όμως μια στιγμή αρκεί, μια στιγμή μετά, όλα έχουν αλλάξει για εσένα. Σε αυτό το βιβλίο η ποιήτρια και ηθοποιός Σίσσυ Δουτσίου συλλέγει τις σκοτεινές εντυπώσεις και τις απόκοσμες, μύχιες σκέψεις της από το τελευταίο της ταξίδι στην παγανιστική, ειδωλολατρική Ινδία και στους Αδαμάντινους Νήσους του τροπικού Ινδικού Ωκεανού. Καταγράφει επίσης την ψυχική καταβύθιση και την υπαρξιακή εξερεύνηση που απαιτήθηκε κατά την περίοδο ετοιμασίας και επιτέλεσης της θεατρικής παράστασης "Ψύχωση! [4.48 Psychοsis] της Sarah Kane από το 2013 έως το 2015. ΕΚΔΟΣΕΙΣ ΚΕΝΟΤΗΤΑ\nhttp://voidnetwork.blogspot.com/"Ω! ΑΠΟΚΡΥΦΟΝ!" της ΣΙΣΣΥ ΔΟΥΤΣΙΟΥ\nκυκλοφορεί Ιούνιο 2015 σε επιλεγμένα βιβλιοπωλεία, στις εκδηλώσεις της συλλογικότητας ΚΕΝΟ ΔΙΚΤΥΟ,\nσε αυτοδιαχιεριζόμενους χώρους και στις\nπαραστάσεις του +the Institute [for Experimental Arts] www.theinstitute.info\nΤροποποίηση : Κυριακή, 12 Ιουλίου 2015 09:26


Beauty Stardust: Ιουνίου 2013\nEMPTIES NO 1\nEMPTIES NO 1.\nΓΙΑ ΠΡΩΤΗ ΦΟΡΑ ΑΠΟ ΤΟΤΕ ΠΟΥ ΞΕΚΙΝΗΣΕ ΤΟ BLOG, ΜΠΟΡΕΣΑ ΝΑ ΜΑΖΕΨΩ ΤΕΛΕΙΩΜΕΝΕΣ ΣΥΣΚΕΥΑΣΙΕΣ ΕΤΣΙ ΩΣΤΕ ΝΑ ΚΑΝΩ ΕΝΑ ΠΟΣΤ ΜΕ EMPTIES.\nΩΣ ΣΥΝΗΘΩΣ ΜΟΛΙΣ ΑΔΕΙΑΣΕΙ ΚΑΤΙ ΣΕ ΛΙΓΑ ΛΕΠΤΑ ΤΟ ΕΧΩ ΠΕΤΑΞΕΙ , ΕΤΣΙ ΤΑ ΤΕΛΕΙΩΜΕΝΑ ΣΤΟ ΣΗΜΕΡΙΝΟ ΠΟΣΤ ΘΑ ΗΤΑΝ ΔΙΠΛΑΣΙΑ ΑΝ ΔΕΝ ΕΙΧΑ ΤΗΝ ΜΑΝΙΑ ΤΗΣ ΤΑΚΤΟΠΟΙΗΣΗΣ.\nΑΥΤΑ ΕΙΝΑΙ ΕΝΝΕΑ ΠΡΟΪΟΝΤΑ ΠΟΥ ΕΦΤΑΣΑ ΕΩΣ ΤΕΛΟΥΣ ΠΡΑΓΜΑ ΚΟΜΜΑΤΑΚΙ ΣΠΑΝΙΟ ΓΙΑ ΕΜΕΝΑ.\nΑΝΑΛΥΤΙΚΑ ΕΙΝΑΙ :\n1.DIADERMINE EYE DEMAQUILLAGE : ΕΙΝΑΙ ΕΝΑ ΥΠΕΡΟΧΟ ΞΕΒΑΦΤΙΚΟ ΜΑΤΙΩΝ ΤΟ ΟΠΟΙΟ ΣΙΓΟΥΡΑ ΘΑ ΞΑΝΑΓΟΡΑΣΩ.\n2. EVELINE COSMETICS CLEANSING SOLUTION: ΠΟΛΥΚΑΘΑΡΙΣΤΙΚΟ ΠΡΟΣΩΠΟΥ , ΑΡΚΕΤΑ ΚΑΛΟ ΣΕ ΣΧΕΣΗ ΜΕ ΤΗΝ ΤΙΜΗ ΤΟΥ ,ΜΑΛΛΟΝ ΔΕΝ ΘΑ ΞΑΝΑΓΟΡΑΖΑ ΕΠΕΙΔΗ ΠΡΟΤΙΜΩ ΠΙΟ ΕΝΥΔΑΤΙΚΑ ΚΑΘΑΡΙΣΤΙΚΑ .\n3, L'OREAL NUDE MAGIC BB CREAM: ΕΙΝΑΙ ΜΙΑ ΑΡΚΕΤΑ ΚΑΛΗ ΒΒ ΑΠΟ ΑΠΟΨΗ ΚΑΛΥΨΗΣ , ΔΙΑΡΚΕΙΑΣ ΚΑΙ ΥΦΗΣ . ΔΕΝ ΘΑ ΤΗΝ ΞΑΝΑΓΟΡΑΖΑ ΓΙΑΤΙ ΑΦΗΝΕΙ ΜΙΑ ΚΙΤΡΙΝΩΠΗ ΑΠΟΧΡΩΣΗ ΣΤΟ ΠΡΟΣΩΠΟ ΜΟΥ.\n4. ΣΑΜΠΟΥΑΝ ΜΠΥΡΑΣ ORZENE : ΕΝΑ ΠΟΛΥ ΩΡΑΙΟ ΣΑΜΠΟΥΑΝ , ΠΟΛΥ ΕΝΥΔΑΤΙΚΟ , ΣΙΓΟΥΡΑ ΘΑ ΤΟ ΞΑΝΑΠΑΡΩ ΜΟΝΟ ΚΑΙ ΜΟΝΟ ΓΙΑ ΤΗΝ ΜΥΡΩΔΙΑ ΤΟΥ.\n5.AVON PLANET SPA BLACK SOAP: ΕΝΑ ΥΠΕΡΟΧΟ ΚΑΘΑΡΙΣΤΙΚΟ ΣΩΜΑΤΟΣ ΜΕ ΜΑΥΡΟ ΣΑΠΟΥΝΙ ΕΜΝΕΥΣΜΕΝΟ ΑΠΟ ΤΑ ΤΟΥΡΚΙΚΑ ΧΑΜΑΜ. ΑΦΗΝΕΙ ΜΙΑ ΥΠΕΡΟΧΗ ΑΙΣΘΗΣΗ ΚΑΘΑΡΙΟΤΗΤΑΣ , ΕΝΩ ΤΑΥΤΟΧΡΟΝΑ ΑΠΟΛΕΠΙΖΕΙ ΑΠΑΛΑ.ΜΟΝΑΔΙΚΟ ΜΕΙΟΝΕΚΤΗΜΑ ΕΙΝΑΙ ΟΤΙ ΤΟ ΜΠΑΝΙΟ ΘΕΛΕΙ ΚΑΘΑΡΙΣΜΑ ΜΕΤΑ ΑΠΟ ΑΥΤΟ . ΣΙΓΟΥΡΑ ΘΑ ΤΟ ΞΑΝΑΠΑΡΩ ΕΙΔΙΚΑ ΑΝ ΤΟ ΒΡΩ ΣΕ ΠΡΟΣΦΟΡΑ.\n6.NAIR SILKY SENSATIONS : ΕΙΝΑΙ ΜΙΑ ΑΚΟΜΗ ΑΠΟΤΡΙΧΩΤΙΚΗ ΚΡΕΜΑ ΠΟΥ ΜΥΡΙΖΕΙ ΕΝΤΟΝΑ. ΑΦΑΙΡΕΙ ΣΧΕΤΙΚΑ ΕΥΚΟΛΑ ΤΙΣ ΤΡΙΧΕΣ ΚΑΙ ΕΝΥΔΑΤΩΝΕΙ ΚΑΘΩΣ ΜΕΣΑ ΠΕΡΙΕΧΕΙ ΚΑΙ ΕΝΥΔΑΤΙΚΗ ΚΡΕΜΑ. ΔΕΝ ΞΕΤΡΕΛΑΘΗΚΑ ΚΑΙ ΔΕΝ ΠΡΟΚΕΙΤΑΙ ΝΑΤΗΝ ΞΑΝΑΠΑΡΩ.\n7. LOVE CLOΕ: ΜΙΑ ΑΠΟ ΤΙΣ ΑΓΑΠΗΜΕΝΕΣ ΜΟΥ ΚΟΛΩΝΙΕΣ , ΤΗΝ ΛΑΤΡΕΨΑ ΚΑΙ ΑΥΤΟ ΦΑΙΝΕΤΑΙ ΓΙΑΤΗΝ ΤΕΛΕΙΩΣΑ . ΣΙΓΟΥΡΑ ΚΑΠΟΙΑ ΣΤΙΓΜΗ ΘΑ ΤΗΝ ΞΑΝΑΠΑΡΩ.\n8.FLORENA ARGAN OIL KAI SHEA BUTTER HAND CREME: ΠΟΛΥ ΩΡΑΙΑ ΕΝΥΔΑΤΙΚΗ ΚΡΕΜΑ ΠΟΥ ΑΠΟΡΟΦΑΤΑΙ ΓΡΗΓΟΡΑ ΚΑΙ ΜΥΡΙΖΕΙ ΤΕΛΕΙΑ .\n9. VICTORIA NAIL SPAY QUICK DRY: EINAI ΕΝΑ ΤΕΛΕΙΟ ΣΠΡΕΥ ΣΤΕΓΝΩΜΑΤΟΣ ΓΙΑ ΝΥΧΙΑ ΠΟΥ ΚΟΣΤΙΖΕΙ ΕΛΑΧΙΣΤΑ ΑΠΟ ΤΑ JUMBO . EINΑΙ ΤΟ ΠΕΜΠΤΟ ΜΠΟΥΚΑΛΑΚΙ ΠΟΥ ΤΕΛΕΙΩΝΩ ΚΑΙ ΟΠΟΤΕ ΠΑΩ ΣΙΓΟΥΡΑ ΘΑ ΑΓΟΡΑΣΩ. ΘΕΛΕΙ ΠΡΟΣΟΧΗ ΝΑ ΨΕΚΑΖΕΙΣ ΑΠΟ ΚΑΠΟΙΑ ΑΠΟΣΤΑΣΗ ΓΙΑΤΙ ΜΠΟΡΕΙ ΝΑ ΧΑΛΑΣΕΤΕ ΤΑ ΝΥΧΙΑ ΣΑΣ ΑΦΟΥ ΔΗΜΙΟΥΡΓΟΥΝΤΑΙ ΦΥΣΑΛΙΔΕΣ .\nΑΥΤΑ ΗΤΑΝ ΛΟΙΠΟΝ ΤΑ ΠΡΟΪΟΝΤΑ ΠΟΥ ΤΕΛΕΙΩΣΑ .\nΕΧΕΤΕ ΔΟΙΚΜΑΣΕΙ ΚΑΠΟΙΑ ΑΠΟ ΑΥΤΑ ?\nΕΣΕΙΣ ΠΟΙΑ ΤΕΛΕΙΩΣΑΤΕ ΤΩΡΑ ΤΕΛΕΥΤΑΙΑ?\nΑναρτήθηκε από androniki sairoglou στις 7:07 μ.μ.\nΚΑΛΗΜΕΡΑ ΚΟΡΙΤΣΙΑ . ΔΕΝ ΟΝΟΜΑΣΑ ΑΥΤΗ ΤΗΝ ΑΝΑΡΤΗΣΗ HAUL ΓΙΑΤΙ ΔΕΝ ΑΓΟΡΑΣΑ ΟΛΑ ΑΥΤΑ ΤΑ ΠΡΟΊΟΝΤΑ ΜΕ ΤΗΝ ΜΙΑ , ΑΛΛΑ ΣΕ ΔΙΑΣΤΗΜΑ ΣΧΕΔΟΝ ΕΝΑΜΙΣΗ ΜΗΝΑ .\n1, ΤΟ SEPHORA LIP CREME STAIN NO 3 STRAWBERRY KISSED\n2, ΤΟ ΝΕΟ ΛΑΔΙ ΓΙΑ ΛΕΠΤΑ ΜΑΛΛΙΑ ΑΠΟ ΤΗΝ L'OREAL\n3, TO NIVEA CONDITIONER ΓΙΑ ΞΗΡΕΣ ΕΠΙΔΕΡΜΙΔΕΣ\n4, ΤΟ ΣΑΜΠΟΥΑΝ ΓΙΑ ΞΑΝΘΕΣ ΑΝΤΑΥΓΕΣ ΤΗΣ TIMOTEI\n5, THN CC CREAM THS TOMMY G\n6, THN SEVENTEEN STYLIST MACARA ELECTRIC BLUE\n7, BDELLIUM TOOLS 2 ΠΙΝΕΛΑ , ΕΝΑ BLENDING KAI ENA CREASE.\nΜΕΧΡΙ ΣΤΙΓΜΗΣ ΕΙΜΑΙ ΕΝΘΟΥΣΙΑΣΜΕΝΗ ΑΠΟ ΟΛΑ ΤΑ ΠΡΟΪΟΝΤΑ , ΑΛΛΑ ΟΠΩΣ ΠΑΝΤΑ ΘΕΛΩ ΛΙΓΟ ΧΡΟΝΟ ΓΙΑ ΝΑ ΤΑ ΔΟΚΙΜΑΣΩ ΣΩΣΤΑ ΕΤΣΙ ΩΣΤΕ ΝΑ ΕΧΩ ΕΝΑ ΕΜΠΕΡΙΣΤΑΤΟΜΕΝΟ ΠΟΣΤ.\nΜΗΠΩΣ ΚΑΠΟΙΑ ΑΠΟ ΕΣΑΣ ΕΧΕΙ ΔΟΚΙΜΑΣΕΙ ΚΑΠΟΙΟ ΑΠΟ ΑΥΤΑ ΤΑ ΠΡΟΪΟΝΤΑ ?\nΕΣΕΙΣ ΤΙ ΑΓΟΡΑΣΑΤΕ ΤΩΡΑ ΤΕΛΕΥΕΤΑΙΑ?\nΠΟΛΛΑ ΦΙΛΙΑ ΜΕΧΡΙ ΤΗΝ ΕΠΟΜΕΝΗ ΦΟΡΑ , ΑΝΔΡΟΝΙΚΗ\nΑναρτήθηκε από androniki sairoglou στις 12:00 μ.μ.\nTHE RAINBOW TAG!!!\nΕΔΩ ΚΑΙ ΚΑΙΡΟ ΚΥΚΛΟΦΟΡΕΙ ΤΟΣΟ ΣΤΑ ΜΠΛΟΓΚ ΟΣΟ ΚΑΙ ΣΤΟ YOUTUBE TO RAINBOW TAG. EINAI MIA ΩΡΑΙΑ ΙΔΕΑ ΝΑ ΒΑΛΕΙΣ ΓΙΑ ΚΑΘΕ ΧΡΩΜΑ ΤΟΥ ΟΥΡΑΝΙΟΥ ΤΟΞΟΥ ΚΑΠΟΙΟ ΚΑΛΛΥΝΤΙΚΟ ΜΕ ΑΝΤΙΣΤΟΙΧΟ ΧΡΩΜΑ . ΜΟΥ ΑΡΕΣΕ ΠΟΛΥ ΚΑΙ ΑΠΟΦΑΣΙΣΑ ΝΑ ΤΟ ΚΑΝΩ ΚΑΙ ΕΓΩ .\nΤA ΧΡΩΜΑΤΑ ΤΗΣ ΙΡΙΔΑΣ ΕΙΝΑΙ ΕΠΤΑ :ΚΟΚΚΙΝΟ , ΠΟΡΤΟΚΑΛΙ, ΚΙΤΡΙΝΟ,ΠΡΑΣΙΝΟ ,ΜΠΛΕ, ΓΑΛΑΖΙΟ, ΒΙΟΛΕΤΙ. ΣΕ ΑΥΤΑ ΠΡΟΣΘΕΤΟΥΜΕ ΕΝΑ ΕΠΙΠΛΕΟΝ : ΤΟ ΠΟΛΥΧΡΩΜΟ.\nΠΡΟΣΩΠΙΚΑ ΔΙΑΛΕΞΑ ΟΚΤΩ ΑΓΑΠΗΜΕΝΑ ΠΡΟΪΟΝΤΑ ΤΑ ΟΠΟΙΑ ΕΙΝΑΙ ΚΑΙ ΧΡΩΜΑΤΙΣΤΑ.\nΚΟΚΚΙΝΟ: TO BEAUTY IS LIFE ΚΡΑΓΙΟΝ ΣΤΗΝ ΑΠΟΧΡΩΣΗ RED\nTO ΚΙΤΡΙΝΟ ΤΟ ΒΕΡΝΙΚΙ 239 ΤΗΣ ERRE DUE\nTO ΠΡΑΣΙΝΟ , ΤΟ ΚΑΘΑΡΙΣΤΙΚΟ ΠΡΟΣΩΠΟΥ ΤΗΣ URIAGE HYSEAC GEL NETTOYANT\nTO ΠΟΡΤΟΚΑΛΙ , ΤΟ ΠΟΛΥΑΓΑΠΗΜΕΝΟ LIP BUTTER THS REVLON TUTTI FRUTI\nTΟ ΜΠΛΕ , ΤΗΝ ΝΕΑ ΜΑΣΚΑΡΑ ΤΗΣ MAYBELLINE ROCKET VOLUME\nTΟ ΓΑΛΑΖΙΟ , ΕΝΑ ΑΓΑΠΗΜΕΝΟ ΜΟΛΥΒΙ THS CLARINS ΤΟ ΟΠΟΙΟ ΦΑΡΑΩ ΧΕΙΜΩΝΑ ΚΑΛΟΚΑΙΡΙ.\nΤΟ ΒΙΟΛΕΤΙ : TO BALM BABY LIPS THS MAYBELLINE (PEACH KISS). ΑΝ ΠΟΤΕ ΚΥΚΛΟΦΟΡΗΣΟΥΝ ΣΤΗΝ ΕΛΛΑΔΑ ΘΑ ΑΠΟΚΤΗΣΩ ΟΛΗ ΤΗΝ ΣΕΙΡΑ , ΕΙΝΑΙ ΑΠΛΑ ΥΠΕΡΟΧΑ .\nΚΑΙ ΤΕΛΟΣ ΤΟ ΠΟΛΥΧΡΩΜΟ ΕΙΝΑΙ ΤΟ BRONZING GLOW BLUSHER LIMITED EDITION THS ARTDECO. EIΝΑΙ ΠΟΛΥΧΡΩΜΟ ΜΕΣΑ ΚΑΙ ΕΞΩ ΚΑΙ ΕΙΝΑΙ ΕΝΑ ΑΠΟ ΤΑ ΑΓΑΠΗΜΕΝΑ ΜΟΥ ΡΟΥΖ. ΚΥΚΛΟΦΟΡΗΣΕ ΜΕ ΤΗΝ ΚΑΛΟΚΑΙΡΙΝΗ ΚΟΛΕΞΙΟΝ ΠΕΡΥΣΙ , ΕΧΩ ΤΗΝ ΕΝΤΥΠΩΣΗ ΟΤΙ ΚΑΙ ΦΕΤΟΣ ΚΥΚΛΟΦΟΡΕΙ ΚΑΤΙ ΠΑΡΟΜΟΙΟ.\nΚΑΙ ΑΠΟ ΜΕΣΑ:\nΑΥΤΑ ΗΤΑΝ ΤΑ ΑΓΑΠΗΜΕΝΑ ΧΡΩΜΑΤΙΣΤΑ ΠΡΟΪΟΝΤΑ ΠΟΥ ΔΙΑΛΕΞΑ .ΕΧΕΤΕ ΔΟΚΙΜΑΣΕΙ ΚΑΠΟΙΑ ΑΠΟ ΑΥΤΑ?\nΕΣΕΙΣ ΠΟΙΑ ΘΑ ΕΠΙΛΕΓΑΤΕ?\nΓΙΑ ΟΣΕΣ ΔΕΝ ΤΟ ΕΧΕΤΕ ΚΑΝΕΙ , ΣΑΣ ΚΑΝΩ ΟΛΕΣ TAG.\nΑναρτήθηκε από androniki sairoglou στις 12:35 μ.μ.\nΗ ΝΙΚΗΤΡΙΑ ΤΟΥ ΔΙΑΓΩΝΙΣΜΟΥ\nΗ ΝΙΚΗΤΡΙΑ ΤΟΥ ΔΙΑΓΩΝΙΣΜΟΥ ΕΙΝΑΙ Η :\nΣΥΓΧΑΡΗΤΗΡΙΑ ΜΑΓΔΑΛΕΝΑ , ΠΑΝΤΑ ΝΑ ΕΙΣΑΙ ΤΥΧΕΡΗ.\nΕΥΧΑΡΙΣΤΩ ΚΑΙ ΟΛΕΣ ΤΙΣ ΥΠΟΛΟΙΠΕΣ ΓΙΑ ΤΗΝ ΣΥΜΜΕΤΟΧΗ , ΣΥΝΤΟΜΑ ΚΟΝΤΑ ΣΑΣ ΜΕ ΑΛΛΟ ΔΙΑΓΩΝΙΣΜΟ.\nΠΟΛΛΑ ΦΙΛΙΑ ΣΕ ΟΛΕΣ ΑΝΔΡΟΝΙΚΗ\nΑναρτήθηκε από androniki sairoglou στις 11:21 π.μ.\nΧΕΙΡΟΠΟΙΗΤΟ ΚΑΘΑΡΙΣΤΙΚΟ ΓΙΑ ΤΑ ΠΙΝΕΛΑ ΣΑΣ.\nΠΑΝΤΑ ΕΙΧΑ ΜΑΝΙΑ ΜΕ ΤΗΝ ΚΑΘΑΡΙΟΤΗΤΑ ΚΑΙ ΤΗΝ ΤΑΚΤΟΠΟΙΗΣΗ ΑΚΟΜΑ ΚΑΙ ΣΕ ΟΤΙ ΑΦΟΡΑ ΤΑ ΠΙΝΕΛΑ ΤΟΥ ΜΑΚΙΓΙΑΖ ΜΟΥ .\nΤΑ ΕΠΛΕΝΑ ΚΑΘΕ ΔΕΚΑ ΗΜΕΡΕΣ ΤΟ ΛΙΓΟΤΕΡΟ ΜΕ ΚΑΠΟΙΟ ΜΑΛΑΚΟ ΣΑΜΠΟΥΑΝ ΚΑΙ ΣΕ ΚΑΘΗΜΕΡΙΝΗ ΒΑΣΗ ΜΕ ΚΑΠΟΙΟ ΑΠΟ ΑΥΤΑ ΤΑ ΚΑΘΑΡΙΣΤΙΚΑ ΣΠΡΕΥ.\nΤΕΛΕΥΤΑΙΑ ΒΕΒΑΙΑ ΔΙΑΠΙΣΤΩΣΑ ΟΤΙ ΔΥΣΚΟΛΕΥΟΜΟΥΝ ΝΑ ΚΑΘΑΡΙΣΩ ΕΙΔΙΚΑ ΤΑ ΠΙΝΕΛΑ ΤΟΥ FOUNDATION ΚΑΙ ΕΤΣΙ ΕΔΩ ΚΑΙ ΔΥΟ ΜΗΝΕΣ ΑΛΛΑΞΑ ΤΡΟΠΟ ΚΑΘΑΡΙΣΜΟΥ , ΤΟΝ ΟΠΟΙΟ ΒΡΗΚΑ ΠΙΟ ΑΠΟΤΕΛΕΣΜΑΤΙΚΟ ΚΑΙ ΘΕΛΗΣΑ ΝΑ ΤΟ ΜΟΙΡΑΣΤΩ ΜΑΖΙ ΣΑΣ .\nΠΡΩΤΑ ΑΠΟ ΟΛΑ ΕΠΑΨΑ ΝΑ ΑΓΟΡΑΖΩ ΕΤΟΙΜΑ ΚΑΘΑΡΙΣΤΙΚΑ ΚΑΙ ΔΟΚΙΜΑΖΟΝΤΑΣ ΔΙΑΦΟΡΕΣ ΣΠΙΤΙΚΕΣ ΣΥΝΤΑΓΕΣ ΚΑΤΕΛΗΞΑ ΣΕ ΑΥΤΗ ΠΟΥ ΜΟΥ ΑΡΕΣΕ ΠΕΡΙΣΣΟΤΕΡΟ.\n1 ΜΠΟΥΚΑΛΑΚΙ ΣΠΡΕΥ ΓΙΑ ΝΑ ΒΑΛΕΤΕ ΤΟ ΚΑΘΑΡΙΣΤΙΚΟ\n2 ΜΕΡΗ ΑΝΘΟΝΕΡΟ\n1 ΜΕΡΟΣ ΟΙΝΟΠΝΕΥΜΑ ΚΑΘΑΡΟ\n1-2 ΣΤΑΓΟΝΕΣ Ή ΨΕΚΑΣΙΕΣ ΑΠΟ ΚΑΠΟΙΟ LEAVE IN CONDITIONER\nΠΡΟΣΩΠΙΚΑ ΠΡΟΤΙΜΗΣΑ ΤΟ ΑΝΘΟΝΕΡΟ ΑΠΟ ΤΟ ΑΠΟΙΟΝΗΣΜΕΝΟ ΝΕΡΟ ΓΙΑΤΙ ΔΕΝ ΕΧΕΙ ΕΠΙΣΗΣ ΑΛΑΤΑ ΓΙΑ ΝΑ ΞΗΡΑΙΝΕΙ ΤΗΝ ΤΡΙΧΑ ΚΑΙ ΠΡΟΣΔΙΔΕΙ ΚΑΙ ΜΙΑ ΕΥΧΑΡΙΣΤΗ ΜΥΡΩΔΙΑ ΦΡΕΣΚΑΔΑΣ ΚΑΙ ΚΑΘΑΡΙΟΤΗΤΑΣ. ΕΑΝ ΕΧΕΤΕ ΡΟΔΟΝΕΡΟ ΜΠΟΡΕΙΤΕ ΝΑ ΧΡΗΣΙΜΟΠΟΙΕΙΣΕΤΕ ΕΚΕΙΝΟ .\nΧΡΗΣΙΜΟΠΟΙΗΣΑ ΟΙΝΟΠΝΕΥΜΑ 70 ΒΑΘΜΩΝ ΓΙΑ ΑΥΤΟ ΕΤΥΧΕ ΝΑ ΒΡΙΣΚΕΤΕ ΣΤΟ ΣΠΙΤΙ , ΑΝ ΕΧΕΤΕ ΚΑΘΑΡΟ ΘΑ ΑΠΟΣΤΕΙΡΩΝΕΙ ΚΑΛΥΤΕΡΑ ΑΛΛΑ ΝΟΜΙΖΩ ΟΤΙ ΘΑ ΚΑΝΕΙ ΠΟΛΥ ΣΚΛΗΡΕΣ ΤΙΣ ΤΡΙΧΕΣ.\nΤΕΛΟΣ ΟΠΟΙΟ ΚΟΝΤΙΣΙΟΝΕΡ ΚΑΙ ΑΝ ΕΧΕΤΕ ΧΡΗΣΙΜΟΠΟΙΕΙΣΤΕ ΤΟ ΜΕ ΦΕΙΔΩ ΓΙΑΤΙ ΑΝ ΤΟ ΠΑΡΑΚΑΝΕΤΕ ΘΑ ΜΕΝΕΙ ΠΑΡΑΠΑΝΩ ΛΙΠΑΡΟΤΗΤΑ ΣΤΑ ΠΙΝΕΛΑ ΠΟΥ ΘΑ ΔΥΣΚΟΛΕΥΕΙ ΥΣΤΕΡΑ ΤΗΝ ΔΙΑΔΙΚΑΣΙΑ ΤΟΥ ΜΑΚΙΓΙΑΖ .\nΠΡΟΤΙΜΗΣΑ ΝΑ ΤΟ ΒΑΛΩ ΣΕ ΜΙΚΡΟ ΜΠΟΥΚΑΛΑΚΙ ΓΙΑ ΝΑ ΜΠΟΡΩ ΝΑ ΤΟ ΠΑΙΡΝΩ ΕΥΚΟΛΑ ΜΑΖΙ ΜΟΥ .\nΟΠΩΣ ΕΙΠΑ ΚΑΙ ΣΤΗΝ ΑΡΧΗ ΕΧΩ ΑΛΛΑΞΕΙ ΚΑΙ ΤΟ ΤΡΟΠΟ ΠΛΥΣΙΜΑΤΟΣ .\nΠΛΕΟΝ ΠΛΕΝΩ ΤΑ ΠΙΝΕΛΑ ΜΕ ΜΕΤΡΙΟ ΠΡΟΣ ΚΡΥΟ ΝΕΡΟ ΟΠΩΣ ΚΑΙ ΠΡΙΝ ΜΟΝΟ ΠΟΥ ΚΑΝΩ ΣΑΠΟΥΝΑΔΑ ΜΕ\n1 ΜΕΡΟΣ ΚΑΘΑΡΙΣΤΙΚΟ ΠΙΑΤΩΝ ΠΟΥ ΑΠΟΛΥΜΑΙΝΕΙ ΚΑΙ ΑΦΑΙΡΕΙ ΤΑ ΛΙΠΗ\n1 ΜΕΡΟΣ ΕΛΑΙΟΛΑΔΟ\nΘΕΩΡΩ ΟΤΙ ΕΙΝΑΙ ΠΟΛΥ ΜΕΓΑΛΗ Η ΔΙΑΦΟΡΑ ΣΤΟ ΑΠΟΤΕΛΕΣΜΑ ΕΙΔΙΚΑ ΣΤΑ ΠΙΝΕΛΑ ΜΕ ΦΥΣΙΚΗ ΤΡΙΧΑ.\nΕΛΠΙΖΩ ΝΑ ΣΑΣ ΑΡΕΣΕ ΤΟ ΧΕΙΡΟΠΟΙΤΟ ΚΑΘΑΡΙΣΤΙΚΟ ΚΑΙ ΝΑ ΤΟ ΔΟΚΙΜΑΣΕΤΕ ΚΑΙ ΕΣΕΙΣ .\nΕΣΕΙΣ ΠΩΣ ΠΛΕΝΕΤΕ ΤΑ ΠΙΝΕΛΑ ΣΑΣ ?\nΜΗΠΩΣ ΕΧΕΙ ΚΑΜΙΑ ΣΑΣ ΚΑΠΟΙΑ ΑΛΛΗ ΣΥΝΤΑΓΗ ΓΙΑ ΚΑΘΑΡΙΣΤΙΚΟ?\nΑναρτήθηκε από androniki sairoglou στις 9:53 μ.μ.\nIT'S GIVEAWAY TIME .\nΕΙΜΑΙ ΣΤΗΝ ΕΥΧΑΡΙΣΤΗ ΘΕΣΗ ΝΑ ΣΑΣ ΑΝΑΚΟΙΝΩΣΩ ΟΤΙ ΑΠΟ ΣΗΜΕΡΑ ΞΕΚΙΝΑ ΤΟ ΔΕΥΤΕΡΟ GIVEAWAY TOY BLOG MOY.\nΤΑ ΔΩΡΑ ΠΟΥ ΠΕΡΙΛΑΜΒΑΝΕΙ ΑΥΤΗ ΤΗΝ ΦΟΡΑ Ο ΔΙΑΓΩΝΙΣΜΟΣ ΕΙΝΑΙ ΤΑ ΕΞΗΣ:\nΕΙΝΑΙ:1. Η ΚΑΙΝΟΥΡΓΙΑ ΜΑΣΚΑΡΑ ΤΗΣ AVON MEGA EFFECTS ΣΤΗΝ ΑΠΟΧΡΩΣΗ NAVY\n2.KAI TO EYE HIGHLIGHTER MAGIX FX ΣΤΗΝ ΑΠΟΧΡΩΣΗ FAIR.\nH ΣΥΓΚΕΚΡΙΜΕΝΗ ΜΑΣΚΑΡΑ ΘΑ ΚΥΚΛΟΦΟΡΗΣΕΙ ΓΙΑ ΤΟ ΚΟΙΝΟ ΤΟΝ ΙΟΥΛΙΟ ΕΠΕΙΔΗ ΟΜΩΣ ΕΙΜΑΙ ΑΝΤΙΠΡΟΣΩΠΟΣ ΜΠΟΡΟΥΣΑ ΝΑ ΤΗΝ ΠΡΟΜΗΘΕΥΤΩ ΝΩΡΙΤΕΡΑ ΚΑΙ ΤΗΝ ΘΕΩΡΗΣΑ ΚΑΛΗ ΙΔΕΑ ΓΙΑ ΕΝΑ ΚΑΙΝΟΥΡΓΙΟ GIVEAWAY.\nΔΕΝ ΤΗΝ ΕΧΩ ΔΟΚΙΜΑΣΕΙ ΟΠΟΤΕ ΔΕΝ ΜΠΟΡΩ ΝΑ ΕΚΦΕΡΩ ΑΠΟΨΗ.Η ΤΥΧΕΡΗ ΠΟΥ ΘΑ ΤΗΝ ΚΕΡΔΙΣΕΙ ΘΑ ΚΑΝΕΙ ΤΗΝ ΑΝΤΙΣΤΟΙΧΗ ΑΝΑΡΤΗΣΗ ΓΙΑ ΝΑ ΜΑΘΟΥΜΕ ΠΕΡΙΣΣΟΤΕΡΑ.\nΟΙ ΟΡΟΙ ΣΥΜΜΕΤΟΧΗΣ ΕΙΝΑΙ ΟΙ ΕΞΗΣ :\n1. ΝΑ ΕΙΣΤΕ ΜΕΛΟΣ ΑΥΤΟΥ ΤΟΥ ΙΣΤΟΤΟΠΟΥ ΜΕΣΩ GOOGLE + ΣΤΑ ΔΕΞΙΑ ΤΗΣ ΣΕΛΙΔΑΣ (πατήστε την προσθήκη στον ιστότοπο και τσεκάρετε την παρακολούθηση).\n2. ΝΑ ΚΑΝΕΤΕ LIKE ΣΤΗΝ ΣΕΛΙΔΑ ΜΑΣ ΣΤΟ FACEBOOK\n3. ΑΦΗΣΤΕ ΕΝΑ ΣΧΟΛΙΟ ΚΑΤΩ ΑΠΟ ΤΗΝ ΑΝΑΡΤΗΣΗ ΜΕ ΤΟ Ε ΜΑΙΛ ΣΑΣ ΕΤΣΙ ΩΣΤΕ ΝΑ ΜΠΟΡΩ ΝΑ ΣΑΣ ΕΙΔΟΠΟΙΗΣΩ ΣΤΗΝ ΠΕΡΙΠΤΩΣΗ ΠΟΥ ΚΕΡΔΙΣΕΤΕ .\n4.ΝΑ ΚΟΙΝΟΠΟΙΗΣΕΤΕ ΤΟ ΔΙΑΓΩΝΙΣΜΟ ΣΤΟ FACEBOOK.\nΤΑ ΒΗΜΑΤΑ ΕΙΝΑΙ ΥΠΟΧΡΕΩΤΙΚΑ ΓΙΑ ΤΟ ΕΓΚΥΡΟ ΤΗΣ ΣΥΜΜΕΤΟΧΗΣ ΣΑΣ.\nO ΔΙΑΓΩΝΙΣΜΟΣ ΙΣΧΥΕΙ ΜΟΝΟ ΓΙΑ ΤΗΝ ΕΛΛΑΔΑ.\nΟ ΔΙΑΓΩΝΙΣΜΟΣ ΞΕΚΙΝΑΕΙ ΣΗΜΕΡΑ 5 ΙΟΥΝΙΟΥ ΚΑΙ ΘΑ ΛΗΞΕΙ 15 ΙΟΥΝΙΟΥ 2013 ΣΤΙΣ ΔΩΔΕΚΑ ΤΟ ΒΡΑΔΥ. Η ΝΙΚΗΤΡΙΑ ΘΑ ΑΝΑΚΟΙΝΩΘΕΙ ΤΙΣ ΕΠΟΜΕΝΕΣ ΗΜΕΡΕΣ.\nΕΥΧΟΜΑΙ ΣΕ ΟΛΕΣ ΚΑΛΗ ΕΠΙΤΥΧΙΑ . ΠΟΛΛΑ ΦΙΛΙΑ ΑΝΔΡΟΝΙΚΗ\nΑναρτήθηκε από androniki sairoglou στις 1:12 μ.μ.\nΑΓΑΠΗΜΕΝΑ ΜΗΝΟΣ ΜΑΪΟΥ\nΑΠΟΦΑΣΙΣΑ ΝΑ ΚΑΝΩ ΚΑΙ ΕΓΩ ΜΙΑ ΑΝΑΡΤΗΣΗ ΜΕ ΠΟΙΑ ΠΡΟΪΟΝΤΑ ΧΡΗΣΙΜΟΠΟΙΗΣΑ ΠΕΡΙΣΣΟΤΕΡΟ ΑΥΤΟ ΤΟ ΜΗΝΑ ΠΟΥ ΜΑΣ ΠΕΡΑΣΕ.\nΕΤΣΙ ΛΟΙΠΟΝ ΔΙΑΛΕΞΑ ΑΥΤΑ ΠΟΥ ΠΡΑΓΜΑΤΙΚΑ ''ΕΛΙΩΣΑ'' ΤΟΝ ΜΑΪΟ:\nΑΝΑΛΥΤΙΚΟΤΕΡΑ ΧΡΗΣΙΜΟΠΟΙΗΣΑ :\nΤΟ ΑΝΤΙΓΗΡΑΝΤΙΚΟ ΚΑΙ ΑΝΑΖΩΟΓΟΝΗΤΙΚΟ ΟΡΟ GENOVATE ΤΗΣ BIOTEN . ΕΙΝΑΙ ΣΑΝ ΤΖΕΛ , ΑΠΟΡΡΟΦΑΤΑΙ ΑΜΕΣΩΣ , ΕΧΕΙ ΕΥΧΑΡΙΣΤΟ ΑΡΩΜΑ ΚΑΙ ΚΑΛΥΤΕΡΕΥΕΙ ΤΗΝ ΟΨΗ ΤΗΣ ΕΠΙΔΕΡΜΙΔΑΣ ΜΕ ΚΑΘΗΜΕΡΙΝΗ ΧΡΗΣΗ.\nΤΟ ΥΠΕΡΟΧΟ ΜΑΤ ΑΝΤΙΛΙΑΚΟ ΠΡΟΣΩΠΟΥ ΤΗΣ VICHY . EΙΝΑΙ ΟΤΙ ΚΑΛΥΤΕΡΟ ΕΧΩ ΧΡΗΣΙΜΟΠΙΗΣΕΙ ΓΙΑ ΚΑΘΗΜΕΡΙΝΟ ΑΝΤΙΗΛΙΑΚΟ ΠΡΙΝ ΤΟ ΜΑΚΙΓΙΑΖ.\nΑΜΕΣΗ ΑΠΟΡΡΟΦΗΣΗ , ΚΑΜΙΑ ΓΥΑΛΑΔΑ Ή ΑΣΠΡΙΛΑ ΚΑΙ ΕΝΑ ΑΡΩΜΑ ΦΡΕΣΚΑΔΑΣ.\nΤΗΝ ΔΙΑΦΑΝΗ ΠΟΥΔΡΑ ΤΗΣ MAC PREP AND PRIME ΓΙΑ ΤΗΝ ΟΠΟΙΑ ΕΤΟΙΜΑΖΩ ΕΝΑ ΞΕΧΩΡΙΣΤΟ ΠΟΣΤ.\nΤΗΝ ΜΠΡΟΝΖΕ ΠΟΥΔΡΑ ΤΗΣ TOO FACED . EIΝΑΙ Ο ΔΕΥΤΕΡΟΣ ΧΡΟΝΟΣ ΠΟΥ ΤΗΝ ΧΡΗΣΙΜΟΠΟΙΩ . ΕΙΝΑΙ ΜΑΤ , ΕΧΕΙ ΕΝΑ ΦΥΣΙΚΟ ΤΕΛΕΙΩΜΑ ΧΩΡΙΣ ΝΑ ΠΟΡΤΟΚΑΛΙΖΕΙ ΚΑΙ ΕΧΕΙ ΑΡΩΜΑ ΜΑΥΡΗΣ ΣΟΚΟΛΑΤΑΣ.\nΤΟ ΕΛΑΦΡΥ ΚΟΝΙΛΕΡ ΤΗΣ MAYBELLINE ΠΟΥ ΦΩΤΙΖΕΙ ΤΑ ΣΚΟΤΕΙΝΑ ΣΗΜΕΙΑ ΤΟΥ ΠΡΟΣΩΠΟΥ.\nΤΗΝ ΚΡΕΜΩΔΗ ΣΚΙΑ COLOR TATOO THS MAYBELLINE (PINK GOLD), ΓΙΑ ΤΗΝ ΟΠΟΙΑ ΔΕΝ ΕΧΩ ΛΟΓΙΑ . ΑΠΛΑ ΥΠΕΡΟΧΗ .\nΗ ΜΠΛΕ ΜΑΣΚΑΡΑ ΑΠΟ ΤΑ SEPHORA FULL ACTION. ΕΙΝΑΙ ΜΙΑ ΜΕΤΡΙΑ ΜΠΛΕ ΜΑΣΚΑΡΑ ΚΑΙ ΘΕΛΕΙ ΠΟΛΛΑ ΠΕΡΑΣΜΑΤΑ ΓΙΑ ΕΝΑ ΕΝΤΥΠΩΣΙΑΚΟ ΑΠΟΤΕΛΕΣΜΑ .ΟΥΤΕ ΟΜΩΣ ΚΑΙ ΤΟ ΜΠΛΕ ΧΡΩΜΑ ΦΑΙΝΕΤΑΙ ΙΔΙΑΙΤΕΡΑ. ΤΗΝ ΧΡΗΣΙΜΟΠΟΙΩ ΓΙΑ ΝΑ ΤΕΛΕΙΩΣΕΙ . ΕΧΩ ΒΑΛΕΙ ΣΤΟ ΜΑΤΙ ΤΗΝ STYLIST ΑΠΟ ΤΗΝ SEVENTEEN ΣΤΟ ΜΠΛΕ, ΠΟΥ ΜΕ ΕΧΕΙ ΕΝΤΥΠΩΣΙΑΣΕΙ ΣΕ ΑΛΛΗ ΚΟΠΕΛΑ .\nΤΟ FLIPSTICK THS MAX FACTOR ΠΟΥ ΤΟ ΕΙΧΑ ΑΠΟΚΤΗΣΕΙ ΠΕΡΥΣΙ ΚΑΙ ΑΠΟ ΤΟΤΕ ΔΕΝ ΤΟ ΑΠΟΧΩΡΙΖΟΜΑΙ.\nΚΑΙ ΤΕΛΟΣ ΤΟ ΥΠΕΡΟΧΟ ΚΡΑΓΙΟΝ THS GOLDEN ROSE NO57, ΓΙΑ ΤΟ ΟΠΟΙΟ ΕΧΩ ΚΑΝΕΙ ΚΑΙ ΤΟ ΑΝΤΙΣΤΟΙΧΟ ΠΟΣΤ.\nΑΥΤΑ ΛΟΙΠΟΝ ΓΙΑ ΑΥΤΟ ΤΟΝ ΜΗΝΑ .ΧΑΙΡΟΜΑΙ ΠΟΥ ΕΚΑΝΑ ΠΡΩΤΗ ΦΟΡΑ ΕΝΑ ΠΟΣΤ ΜΕ ΑΓΑΠΗΜΕΝΑ .\nΕΣΑΣ ΠΟΙΑ ΗΤΑΝ ΤΑ ΔΙΚΑ ΣΑΣ ΑΓΑΠΗΜΕΝΑ ΑΥΤΟ ΤΟ ΜΗΝΑ ΠΟΥ ΠΕΡΑΣΕ?\nΑναρτήθηκε από androniki sairoglou στις 12:24 μ.μ.\nΣΕΜΙΝΑΡΙΟ ΚΑΛΟΚΑΙΡΙΝΟΥ ΜΑΚΙΓΙΑΖ ΜΕ ΤΑ ATELIER.\nΤΗΝ ΠΡΟΗΓΟΥΜΕΝΗ ΕΒΔΟΜΑΔΑ ΕΙΧΑ ΤΗΝ ΕΥΚΑΙΡΙΑ ΝΑ ΠΑΡΑΒΡΕΘΩ ΣΤΟ ΣΕΜΙΝΑΡΙΟ ΤΟΥ ATELIER PARIS ΣΤΗΝ ΘΕΣΣΑΛΟΝΙΚΗ ΣΤΟ ΞΕΝΟΔΟΧΕΙΟ ΟΛΥΜΠΙΑ .\nΣΤΗΝ ΑΡΧΗ ΜΑΣ ΕΓΙΝΕ ΜΙΑ ΜΙΚΡΗ ΠΑΡΟΥΣΙΑΣΗ ΤΩΝ ΕΠΑΓΓΕΛΜΑΤΙΚΩΝ ΠΡΟΪΟΝΤΩΝ ΤΗΣ ΕΤΑΙΡΕΙΑΣ . ΠΡΟΣΩΠΙΚΑ ΓΝΩΡΙΣΑ ΤΑ ΣΥΓΚΕΚΡΙΜΕΝΑ ΠΡΟΪΟΝΤΑ ΟΤΑΝ ΕΓΙΝΑ ΝΥΦΗ ΚΑΙ ΤΑ ΘΕΩΡΩ ΑΠΛΑ ΥΠΕΡΟΧΑ .\nΗ ΥΠΕΥΘΥΝΗ ΤΗΣ ΣΧΟΛΗΣ DATA TYPE ΜΕ ΦΟΝΤΟ ΤΑ ΠΡΟΪΟΝΤΑ ΤΑ ATELIER DE BEAUTE.\nΗΤΑΝ ΕΝΑ ΣΕΜΙΝΑΡΙΟ ΜΑΚΙΓΙΑΖ ΠΟΛΥ ΕΝΔΙΑΦΕΡΟΝ , ΣΤΟ ΟΠΟΙΟ ΓΝΩΡΙΣΑΜΕ ΤΗΝ ΠΑΝΕΜΟΡΦΗ ΚΑΙ ΤΑΛΑΝΤΟΥΧΑ VICTORIA GROSU. HTAN ΑΠΛΗ ΚΑΙ ΕΠΕΞΗΓΗΜΑΤΙΚΗ ΚΑΙ ΔΕΝ ΑΦΗΣΕ ΤΙΠΟΤΑ ΚΡΥΦΟ ΑΦΟΥ ΜΕΣΑ ΣΕ ΤΡΕΙΣ ΩΡΕΣ ΜΑΣ ΕΔΕΙΞΕ ΟΣΑ ΠΕΡΙΣΣΟΤΕΡΑ ΜΠΟΡΟΥΣΕ.\nΞΕΚΙΝΗΣΕ ΜΕΤΑ ΑΠΟ ΔΙΚΗ ΜΑΣ ΑΠΑΙΤΗΣΗ ΜΕ ΕΝΑ ΚΑΛΟΚΑΙΡΙΝΟ ΜΑΚΙΓΙΑΖ.\nΚΑΙ ΕΙΔΟΥ ΤΟ ΑΠΟΤΕΛΕΣΜΑ.ΕΝΤΥΠΩΣΙΑΣΤΗΚΑ ΑΠΟ ΤΟ ΑΛΑΒΑΣΤΡΙΝΟ ΤΗΣ ΕΠΙΔΕΡΜΙΔΑΣ ΚΑΙ ΤΟΝ ΥΠΕΡΟΧΟ ΣΥΝΔΙΑΣΜΟ ΤΩΝ ΣΚΙΩΝ ΣΤΑ ΜΑΤΙΑ.\nΑΦΟΥ ΤΕΛΕΙΩΣΕ ΤΟ ΚΑΛΟΚΑΙΡΙΝΟ ΜΑΚΙΓΙΑΖ ΜΕ ΜΙΑ ΠΟΛΥ ΑΠΛΗ ΚΙΝΗΣΗ ΤΟ ΜΕΤΕΤΡΕΨΕ ΣΕ ΑΚΡΩΣ ΕΝΤΥΠΩΣΙΑΚΟ ΚΑΙ GLAMOUR.\nΜΗΝ ΠΑΙΔΕΥΣΤΑΙ ΝΑ ΚΑΤΑΛΑΒΑΙΤΕ ΠΩΣ ΤΟ ΕΚΑΝΕ , ΓΙΑΤΙ ΤΟ ΕΚΑΝΕ ΜΕΣΑ ΣΕ ΕΝΑ ΛΕΠΤΟ.ΜΕ ΑΠΛΟ ΔΥΧΤΑΚΙ ΣΑΝ ΑΥΤΑ ΠΟΥ ΕΙΝΑΙ ΣΤΙΣ ΜΠΟΜΠΟΝΙΕΡΕΣ ΤΟ ΕΦΑΡΜΟΣΕ ΠΑΝΩ ΣΤΟ ΒΛΕΦΑΡΟ ΚΑΙ ΠΕΡΑΣΕ ΣΤΗΝ ΑΚΡΗ ΜΙΑ ΜΑΥΡΗ ΣΚΙΑ.\nΣΤΟ ΔΕΥΤΕΡΟ ΜΑΚΙΓΙΑΖ ΕΠΕΛΕΞΕ ΝΑ ΔΟΥΛΕΨΕΙ ΜΕ ΣΚΙΕΣ ΤΗΣ ΕΤΑΙΡΙΑΣ ΠΟΥ ΛΕΓΟΝΤΑΙ ΠΑΣΤΕΛ . ΕΙΝΑΙ ΦΩΤΕΙΝΕΣ , ΣΕ ΠΟΛΛΑ ΧΡΩΜΑΤΑ ΚΑΙ ΔΗΜΙΟΥΡΓΟΥΝ ΠΟΛΥ ΙΔΙΑΙΤΕΡΑ ΜΑΚΙΓΙΑΖ.\nΤΡΙΤΟ ΚΑΙ ΤΕΛΕΥΤΑΙΟ ΜΑΚΙΓΙΑΖ ΜΑΣ ΕΔΕΙΞΕ ΤΗΝ ΤΕΧΝΙΚΗ ΤΟΥ ΜΟΛΥΒΙΟΥ.\nΣΤΗΝ ΟΥΣΙΑ ΣΕ ΑΥΤΟ ΤΟ ΜΑΚΙΓΙΑΖ ΕΣΤΙΑΖΕΙΣ ΣΤΟ ΠΕΡΙΓΡΑΜΜΑ ΤΟΥ ΜΑΤΙΟΥ ΤΟ ΟΠΟΙΟ ΔΟΥΛΕΥΕΙΣ ΜΕ ΜΟΛΥΒΙ ΜΑΤΙΩΝ . ΟΙ ΚΙΝΗΣΕΙΣ ΠΡΕΠΕΙ ΝΑ ΕΙΝΑΙ ΑΠΑΛΕΣ ΚΑΙ ΝΑ ΜΗΝ ΓΙΝΟΝΤΑΙ ΜΕ ΤΗΝ ΜΥΤΗ ΤΟΥ ΜΟΛΥΒΙΟΥ ΑΛΛΑ ΠΛΑΓΙΑΣΤΑ ΕΤΣΙ ΩΣΤΕ ΝΑ ΕΙΝΑΙ ΠΙΟ ΕΥΚΟΛΟ ΤΟ ΣΒΥΣΙΜΟ . ΜΕ ΑΥΤΟ ΤΟ ΜΑΚΙΓΙΑΖ ΕΠΙΤΥΓΧΑΝΕΤΕ ΤΟ ''ΓΑΤΗΣΙΟ'' ΒΛΕΜΜΑ ΚΑΙ ΔΕΙΧΝΕΙ ΤΟ ΜΑΤΙ ΠΟΛΥ ΜΕΓΑΛΥΤΕΡΟ.\nΗΤΑΝ ΕΝΑ ΥΠΕΡΟΧΟ ΑΠΟΓΕΥΜΑ ΣΤΟ ΟΠΟΙΟ ΕΜΑΘΑ ΠΟΛΛΑ ΚΑΙ ΠΕΡΑΣΑ ΠΟΛΥ ΟΜΟΡΦΑ . ΕΥΧΑΡΙΣΤΟΥΜΕ ΤΑ ATELIE ΚΑΙ ΤΟ ΔΥΚΤΙΟ ΤΩΝ GREEK BEAUTY BLOGGERS ΠΟΥ ΜΑΣ ΕΔΩΣΑΝ ΑΥΤΗ ΤΗΝ ΕΥΚΑΙΡΙΑ .\nΕΥΧΟΜΑΙ ΝΑ ΤΑ ΞΑΝΑΠΟΥΜΕ ΣΥΝΤΟΜΑ ΣΕ ΚΑΠΟΙΟ ΚΑΙΝΟΥΡΓΙΟ ΣΕΜΙΝΑΡΙΟ.\nΓΙΑ ΟΣΕΣ ΕΠΙΘΥΜΟΥΝ ΝΑ ΔΟΥΝ ΤΑ ΠΡΟΪΟΝΤΑ ATELIE ΜΠΟΡΟΥΝ ΝΑ ΤΑ ΒΡΟΥΝ ΣΤΗΝ ΣΕΛΙΔΑ http://www.ateliermaquillage.com\nΠΟΛΛΑ ΦΙΛΙΑ ΝΙΚΗ\nΑναρτήθηκε από androniki sairoglou στις 6:01 μ.μ.


Προιόντα Μέλισσας Archives - Page 3 of 4 - beeing blog\nΓια να παρασκευάσετε βάμμα πρόπολης θα χρειαστείτε πρόπολη και αιθυλική αλκοόλη. Η μορφή πρόπολης που χρησιμοποιείται ευρέως σε φάρμακα και καλλυντικά είναι το βάμμα, ή αλλιώς αλκοολικό διάλυμα. Η συνήθης αναλογία που πωλείται σε έτοιμα διαλύματα του εμπορίου είναι 1:3, δηλαδή 1 μέρος πρόπολη και 3 μέρη αιθυλική αλκοόλη. Η αναλογία που προτείνω εγώ για σπιτικό βάμμα είναι1:2, δηλαδή διπλάσια ποσότητα αλκοόλης από τη ποσότητα πρόπολης. Πρόπολη, στην καθαρή της μορφή, μπορείτε να προμηθευτείτε από μελισσοκόμο. Τη συλλέγουν στο τέλος της άνοιξης. Αιθυλική αλκοόλη είναι το καθαρό οινόπνευμα ποτοποιίας, γεωργικής προέλευσης, δηλαδή κατάλληλο για εσωτερική…\nΑμύγδαλα και μέλι: Τα αμύγδαλα και το μέλι βοηθούν κατα της ψηλής χοληστερόλης στο αίμα. Τα αμύγδαλα μπορούν να μειώνουν την κακή χοληστερόλη LDL. Παράλληλα απομακρύνουν τον κίνδυνο για στεφανιαία νόσο της καρδίας. Η ιδιότητα τους αυτή, οφείλεται στο γεγονός ότι περιέχουν μονοακόρεστα λιπαρά οξέα, φυτικές ίνες και πρωτεΐνες χωρίς κορεσμένα λίπη. Σε έρευνα που έγινε από γιατρούς στον Καναδά και στην Καλιφόρνια, δόθηκαν σε άτομα με ψηλή χοληστερόλη στο αίμα, δύο διαφορετικές δίαιτες. Η μια περιείχε 74 γραμμάρια αμύγδαλα…\nΗ προσθήκη κεριού μέλισσας στο σαπούνι δίνει ένα ημιδιαφανές και λαμπερό αποτέλεσμα. Η μπάρα αποκτά σκληρότητα και διαρκεί περισσότερο. Ωστόσο δεν ενδείκνυται για αρχάριους. Δοκιμάστε πρώτα να φτιάξετε μερικές παρτίδες σαπουνιού με πιο απλά υλικά, εξοικειωθείτε με τεχνικές και χρόνους και έπειτα τολμήστε το. Η παρακάτω συνταγή αποτελείται από 1000 gr ελαίων με ποσοστό υπερλίπανσης 7%. Θα χρειαστείτε: 250 gr ελαιόλαδο 250 gr ηλιέλαιο 250 gr λάδι καρύδας 100 gr φουντουκέλαιο 100 gr αμυγδαλέλαιο 40 gr μελισσοκέρι 20 gr βούτυρο κακάο…\nΤο μέλι της βελανιδιάς είναι ένα από τα μέλια μελιτώματος, παράγεται δηλαδή από τις εκκρίσεις των μελιτογόνων εντόμων που παρασιτούν στον φλοιό της βελανιδιάς. Είναι σημαντικό να σημειώσουμε ότι λόγω των ιδιαίτερων συνθηκών στα δάση της βελανιδιάς, η παραγωγή μελιού Βελανιδιάς δεν επιτυγχάνεται κάθε χρόνο. Χαρακτηριστικά: – Είναι ένα σκουρόχρωμο συνήθως μέλι με άρωμα, ιδιαίτερη γεύση, πλούσια και μεστή. – Δεν είναι ιδιαίτερα γλυκό. – Είναι πλούσιο σε αντιοξειδωτικές ιδιότητες και περιέχει σε μεγάλες ποσότητες κάλλιο, μαγνήσιο, φώσφορο, σίδηρο και νάτριο. –…\nΗ γύρη είναι η τροφή όπου τρέφεται η μέλισσα, οι μυστηριώδεις δυνάμεις και η θρεπτική της αξία την καθιστά μια τέλεια και πλήρης τροφή για όσους την καταναλώνουν. Η κατανάλωση της γύρης σε τακτική βάση θα ολοκληρώσει συνήθως τα εξής: 1. Υψηλή προστασία από τις ανεπάρκειες σε βιταμίνες, μέταλλα και αμινοξέα – ειδικά κατά τη διάρκεια της εγκυμοσύνης, του θηλασμού, καθώς και εντατική σωματική ή πνευματική εργασία. 2. Προωθεί την βέλτιστη σωματική και πνευματική παραγωγή 3. Παρέχει μεγαλύτερη ενίσχυση για το σώμα κατά…\nΌταν αναφερόμαστε στη γύρη εννοούμε τον αρσενικό σπόρο των λουλουδιών, των θάμνων και των φυτών γενικότερα. Πρόκειται για μικροσκοπικούς χρυσοκίτρινους κόκκους με γλυκιά γεύση, τους οποίους συλλέγουν οι μέλισσες, με θαυμαστό τρόπο, από τους ανθήρες των φυτών. Όταν την ανακατέψουν με μια μικρή έκκριση σάλιου και την τοποθετήσουν στην κνήμη των πίσω ποδιών τους, την μεταφέρουν στα μελίσσια προκειμένου να τραφούν. Για τον λόγο αυτό, συχνά τη συναντούμε και με την ονομασία γύρη της μέλισσας. Μια μέλισσα για να συγκεντρώσει μια κουταλιά του…\nΕίναι ένα προϊόν που συλλέγουν οι μέλισσες, για να απολυμάνουν τις κερήθρες όπου αποθηκεύουν το μέλι τους, όπως και όλη τη μελισσοφωλιά τους καθώς και για να ταριχέψουν κάθε ανεπιθύμητο έντομο ή μικρό ζώο, που μπήκε σ’ αυτή και το θανάτωσαν με τα κεντρίσματά τους, αδυνατώντας να το σύρουν έξω. Είναι μείγμα από κερί, ρετίνες διαφόρων δέντρων που αυτές ξέρουν, βάλσαμο, αιθέρια έλαια και γύρη. Ήταν γνωστή σαν φυσικό φάρμακο με χρήση από την εποχή του Αριστοτέλη για θεραπεία των…\nΜέλι, μία μόλις κουταλιά κάθε μέρα θωρακίζει την υγεία μας\nΜέλι, μία μόλις κουταλιά κάθε μέρα θωρακίζει την υγεία μας Αρκετές φορές ξεχνάμε ότι η Μητέρα Φύσις είναι εδώ για μας, παρέχοντας μας πολλές και αποτελεσματικές φυσικές θεραπείες που μπορούν να μας βοηθήσουν στην περίπτωση διαφόρων θεμάτων υγείας. Το μέλι είναι σίγουρα μία από αυτές, καθώς πρόκειται για ένα από τα καλύτερα τρόφιμα-φάρμακα που μπορούν να υποστηρίξουν τη συνολική μας υγεία. Απλά καταναλώστε 1 κουταλιά της σούπας μέλι ή αυτής της εκπληκτικής φυσικής θεραπείας που θα βρείτε πιο κάτω, και…\nΤο μέλι είναι το πιο θρεπτικό φυσικό γλυκαντικό και προσφέρει πολλά οφέλη για την υγεία. Διατροφολόγοι συνιστούν ότι το μέλι πρέπει να ενταχθεί στη διατροφή, αλλά και όπου είναι δυνατόν να αντικαταστήσει τη ζάχαρη που δεν έχει τίποτα να προσφέρει εκτός από γλυκιά γεύση. Μια μεγάλη κουταλιά μέλι έχει περίπου 60-65 θερμίδες, ενώ η αντίστοιχη ποσότητα ζάχαρης ξεπερνά τις 85 θερμίδες. Εξαιτίας της γλυκύτητας του χρειάζεται μικρότερη ποσότητα απ’ ότι θα χρειαζόταν ζάχαρη για να αποδώσει το ίδιο αποτέλεσμα. Έτσι,…\nΟι χαμηλές θερμοκρασίες επηρεάζουν συχνά το μέλι και «ζαχαρώνει». Η κρυστάλλωση αυτή δεν αποτελεί αλλοίωση και δεν πρέπει να μας ανησυχεί. Είναι μια φυσική ιδιότητα του αγνού μελιού που αποδεικνύει την ποιότητά του και μπορούμε με μια απλή διαδικασία να το επαναφέρουμε στην αρχική υγρή μορφή του. Στους περισσότερους από εμάς έχει τύχει να «ζαχαρώσει» το μέλι που αγοράσαμε, ειδικά τον χειμώνα που η θερμοκρασία πέφτει σημαντικά. Γιατί όμως κρυσταλλώνει το μέλι; μήπως αυτή η κρυστάλλωση σημαίνει και αλλοίωση οπότε…


«Αυτό το Bitcoin Halving θα είναι διαφορετικό» λένε οι ειδικοί της Crypto Valley – Crypto Hellenic Bloc\nPosted on 11 Μαΐου 2020 11 Μαΐου 2020 by fridak93\nΜε το halving του Bitcoin, λίγες μόνο μέρες μακριά, το CV Lab μαζί με την Cointelegraph κάλεσαν μια ομάδα οκτώ εμπειρογνωμόνων από την ελβετική Crypto Valley για μια live panel συζήτηση, που πραγματοποιήθηκε στις 7 Μαϊου.\nΟι ειδικοί της Crypto Valley κατέληξαν στο ότι αυτό το halving θα είναι διαφορετικό από τα δυο προηγούμενα, ανεξάρτητα από το σε ποια κατεύθυνση θα πάει η τιμή του Bitcoin. Συμφώνησαν ότι το περιβάλλον της μακροοικονομικής αλλάζει. Ολο και περισσότεροι άνθρωποι σκέφτονται να αποθηκεύσουν τις αποταμιεύσεις τους στο Bitcoin ως αντιστάθμιση έναντι του ισχύοντος προβληματικού νομισματικού συστήματος.\nΕπίσης η εξουσία στο χώρο της κρυπτονομισμάτων έχει αρχίσει να μετατοπίζεται από τους miners, στην κοινότητα και τους εμπόρους, σύμφωνα με τον Arnaud Salomon, Διευθύνων Σύμβουλο του Mt Pelerin. Όπως εξήγησε:\nΗ δύναμη έχει μετατοπισθεί από τους miners. Δεν είναι στην ίδια θέση όπως πριν από δέκα χρόνια ή ακόμη και πριν από πέντε χρόνια […]. Το απόθεμα είναι ήδη τόσο μεγάλο και επειδή σήμερα υπάρχουν πολλά Bitcoin σε κυκλοφορία, οι άνθρωποι είναι πρόθυμοι να κάνουν συναλλαγές και ανταλλαγές.\nΟ συντονιστής της εκδήλωσης Alexandre Juncker, συγγραφέας του «Blockchain Quarterly», δήλωσε ότι το halving επισημαίνει την αποστολή του Bitcoin να αντιταχθεί στις αυθαίρετες νομισματικές πολιτικές που εφαρμόζονται από τις κεντρικές τράπεζες.\nΒρισκόμαστε στη στιγμή που μια τεράστια οικονομική κρίση, που προκλήθηκε από την πανδημία Conid-19, απειλεί να κατακλύσει τα ήδη υπερχρεωμένα κράτη. Στην αναταραχή που θα έρθει, η πρόταση αξίας του υποτιμημένου, ασταμάτητου, καθαρού Bitcoin, του οποίου η προσφορά είναι γραμμένη σε κώδικα, είναι πιθανό να οδηγήσει στη μαζική υιοθέτηση, που θα αντισταθεί στον υπερπληθωρισμό πολλών χωρών.\nΕπιπλέον, το Bitcoin προσθέτει πειθαρχία αντί να ανταγωνίζεται το υπάρχον χρηματοοικονομικό σύστημα, σύμφωνα με τον Yves Longchamp, επικεφαλής έρευνας της Seba bank. Τόνισε ότι το Bitcoin προσφέρει μια εναλλακτική λύση, την οποία οι άνθρωποι μπορεί να θέλουν να χρησιμοποιήσουν για την αποθήκευση αξίας σε κάτι που δεν σχετίζεται με άλλα χρηματοοικονομικά περιουσιακά στοιχεία.\n«Ξεχάστε την πρόβλεψη τιμών»\nΣτο τέλος, ο καθηγητής Fabian Schar από το Πανεπιστήμιο της Βασιλείας, έκλεισε την παρουσίασή του κατά τη διάρκεια της συζήτησης με τη δική του άποψη σχετικά με το halving, λέγοντας:\nΞεχάστε την πρόβλεψη τιμών. Μπορείτε καλύτερα να «στρίψετε» ένα νόμισμα. Πραγματικά δεν υπάρχει τρόπος να προβλέψουμε προς τα που θα πάει η τιμή. Επίσης, είναι το τελευταίο ενδιαφέρον πράγμα για το halving. Υπάρχουν τόσες πολλές ενδιαφέρουσες παράμετροι και τόσα πολλά πράγματα που βρίσκονται στο παρασκήνιο, τόσες πολλές παρατηρήσεις που μπορούμε να κάνουμε..\nLENNON ECO - GASTROBAR -Coffe/bar - restaurant. Multi Cuisine\nSexWeLove -Διαδικτυακό κατάστημα ερωτικών ειδών https://sexwelove.com/?ref=easaikoenhx\nPosted in NewsTagged Bitcoin Halving,crypto valley,halving\nΠροηγούμενες δημοσιεύσειςTρεις λόγοι για την πτώση του Bitcoin, προ του halving, από τα 10 χιλ στα 8.1 χιλ.\nΕπόμενες δημοσιεύσειςBitcoin Halving Party


Διακοπές στη Σαντορίνη - Σαντορίνη Τουριστικός Οδηγός\nΔιακοπές στη Σαντορίνη - Κυκλάδες\nΗ Σαντορίνη είναι ένα από τα πιο γνωστά νησιά της Ελλάδας και ένα από τα πιο όμορφα στον κόσμο, που προσελκύει επισκέπτες απ΄όλο τον κόσμο\nΗ Σαντορίνη είναι από τα πιο γνωστά νησιά της Ελλάδας και συγκεντρώνει κάθε χρόνο πολλούς επισκέπτες απ΄όλο τον κόσμο, για να θαυμάσουν τις ομορφιές της. Βρίσκεται στην καρδιά του Αιγαίου και καθώς είναι νησί με ιδιαίτερη μορφολογία αλλά και ιστορία, θα μαγέψει τον επισκέπτη της με την πρώτη ματιά.\nΣτο νησί υπάρχουν πανέμορφες παραλίες με ιδιαίτερα χαρακτηριστικά, πανέμορφα χωριά και οικισμοί, αρχαιολογικοί χώροι, μουσεία, φημισμένα οινοποιεία – κάναβες - και φυσικά το ηφαίστειο, το οποίο είναι ένα από τα μεγαλύτερα υποθαλάσσια ενεργά ηφαίστεια.\nSΗ Σαντορίνη αποτελεί ιδανικό προορισμό διακοπών για όλους τους τύπου τουρισμού. Είτε αναζητάτε ηρεμία και γαλήνη, είτε περιπέτεια, δράση και night life, η Σαντορίνη έχει κάτι για τον καθένα.\nΜε χωριά όπως η Οία και τα Φηρά με τον κοσμοπολίτικο αέρα τους, μέχρι το Εμποριό και τα Βλυχάδα που είναι πιο ήσυχα αλλά εξίσου πανέμορφα, θα συναντήσετε χωριά και οικισμούς που θα σας γνωρίσουν την ομορφιά του νησιού. Η χαρακτηριστική αρχιτεκτονική με τα υπόσκαφα σπίτια, αλλά και τα κυβόσχημα της Κυκλαδικής αρχιτεκτονικής είναι διάχυτη σε κάθε μέρος του νησιού. Φημίζεται για το καλό κρασί της, την γεμάτη αρώματα κουζίνα της και φυσικά για το ηφαίστειο. Όλα αυτά συνθέτουν το τέλειο σκηνικό για να γνωρίσετε όλες τις πλευρές της Σαντορίνης.\nΣτο νησί υπάρχουν πολλά εστιατόρια και ταβερνάκια με πολύ καλό φαγητό, καθώς και οινοποιεία τα οποία προσφέρουν ξεναγήσεις δοκιμής στα τοπικά κρασιά παραγωγής τους, συμπεριλαμβάνοντας εκτός από τα τοπικά κρασιά και τοπικά προϊόντα που παντρεύονται έξοχα μεταξύ τους.\nΣημεία ενδιαφέροντος στην Σαντορίνη\nΗ Σαντορίνη είναι σίγουρα από τους προορισμούς που έχει πολλά αξιοθέατα και σημεία ενδιαφέροντος για κάποιον που επιθυμεί να γνωρίσει το νησί. Από την καλντέρα και το ηφαίστειο, στους αρχαιολογικούς χώρους του Ακρωτηρίου και της Θήρας, υπάρχουν και άλλες προτάσεις για να γεμίσετε με όμορφες εμπειρίες τις διακοπές σας στη Σαντορίνη.\nΑπό τα πιο φημισμένα αξιοθέατα της Σαντορίνης είναι σίγουρα το ηφαίστειο της. Τόσο το γεωγραφικό αλλά και το μορφολογικό της τοπίο έχουν επηρρεαστεί από την τεράστια έκρηξη που έγινε το 1650 π.Χ με τα αποτελέσματα να φαίνονται στην εικόνα της Σαντορίνης που βλέπουμε σήμερα. Μετά τις μικρότερες εκρήξεις που ακολούθησαν, δημιουργήθηκαν τα δυο μικρά νησάκια της καλντέρας η Παλιά Καμμένη και η Νέα Καμμένη.\nΜπορείτε να επισκεφθείτε αυτά τα νησάκια σε κάποια από τις ξεναγήσεις με καΐκι που πραγματοποιούνται για το γύρο του νησιού. Είναι σίγουρα μια μοναδική εμπειρία που ειδικά οι νέοι επισκέπτες της Σαντορίνης βρίσκουν ιδιαίτερα μαγευτική.\nΣτην κορυφή του βράχου που χωρίζει τα παραθαλάσσια χωριά Περίσσα και Καμάρι βρίσκεται ο αρχαιολογικός χώρος της Αρχαίας Θήρας, που αποτελεί την καλύτερη πρόταση για να γνωρίσει κάποιος τον τρόπο ζωής και την ιστορία της Σαντορίνης στην αρχαιότητα. Ο χώρος είναι διάσπαρτος με μνημεία και ευρήματα όπως η αρχαία αγορά, ο ναός του Διονύσου, η Βασιλική στοά, το Γυμνάσιο και το Θέατρο.\nΟι Θερμές Πηγές (Παλαιά Καμμένη)\nΟι φημισμένες θερμές πηγές της Σαντορίνης που βρίσκονται στο μικρό νησάκι Παλαιά Καμμένη. Η μέση θερμοκρασία του νερού είναι 33 βαθμοί Κελσίου και στη σύσταση του περιέχονται θείο, ιαματικά μέταλλα και στοιχεία. Πολλές από τις κρουαζιέρες επιλέγουν τις πηγές ως σταθμό και οι επισκέπτες μπορούν να κολυμπήσουν στα ζεστά νερά τους.\nΤο Ακρωτήρι είναι από τους πιο φημισμένους αρχαιολογικούς χώρους, και ο επισκέπτης της Σαντορίνης που θέλει να γνωρίσει σε βάθος την ιστορία του νησιού, θα΄πρεπε να επισκεφθεί. Σε μια έκταση 200 στρεμάτων, όλος ο χώρος παρουσιάζει εξαιρετικό ενδιαφέρον και αποτελεί ιστορικό θησαυρό. Η ιστορία και το παρελθόν του Ακρωτηρίου είναι πολύ ενδιαφέροντα και επισκεπτόμενοι τον χώρο θα έχετε την ευκαιρία να δείτε εντυπωσιακά ευρήματα ιστορικής αξίας καθώς και να μάθετε, πως, η μεγάλη έκρηξη του ηφαιστείου έσβησε όλη την περιοχή από τον χάρτη του νησιού.\nΆλλα αξιοθέατα και μέρη για να επισκεφθείτε\nΌσο βρίσκεστε στη Σαντορίνη μπορείτε να επισκεφθείτε μουσεία μοντέρνας και παραδοσιακής τέχνης, το ναυτικό μουσείο του νησιού, οινοποιεία αλλά και χωριά του νησιού με ιδιαίτερο αρχιτεκτονικό ενδιαφέρον, όπως το Εμποριό. Διοργανώνονται ξεναγήσεις και εκδρομές στις οποίες μπορείτε να συμμετέχετε και να ανακαλύψετε τις ομορφιές της Σαντορίνης.\nΗ Σαντορίνη είναι σίγουρα νησί με υπέροχες παραλίες, που λόγω του ηφαιστειογεννούς της χαρακτήρα είναι ξεχωριστές και πανέμορφες. Σίγουρα προσελκύουν πολλούς επισκέπτες που απολαμβάνουν καθαρά νερά, και ποικίλες δραστηριότητες σε οργανωμένες ή μη παραλίες.\nΠαρακάτω θα δείτε μερικές από τις πιο γνωστές παραλίες που μπορείτε να απολαύσετε στη Σαντορίνη.\nΗ Κόκκινη Παραλία (Ακρωτήρι)\nΑυτή η παραλία είναι από τις πιο γνωστές και δημοφιλείς παραλίες της Σαντορίνης. Η Κόκκινη Παραλία βρίσκεται δίπλα στο χωριό και τον αρχαιολογικό χώρο του Ακρωτηρίου. Είναι σχετικά μικρή παραλία και τους καλοκαιρινούς μήνες έχει αρκετή κίνηση, για αυτό ξεκινήστε νωρίς για αυτήν την παραλία. Αξίζει να την επισκεφθείτε καθώς τα κόκκινα βράχια έρχονται σε έντονη αντίθεση με το γαλάζιο της θάλασσας και του ουρανού δημιουργώντας ένα ξεχωριστό τοπίο.\nΗ Μαύρη Παραλία (Περίσσα)\nΕίναι ακόμα μία από τις πιο γνωστές παραλίες της Σαντορίνης. Οφείλει το όνομα της στην μαύρη ηφαιστειακή άμμο και βρίσκεται στην Περίσσα. Προσελκύει πολλούς επισκέπτες και έχει μεγάλη και οργανωμένη κατά τόπους παραλία. Κατά μήκος της παραλίας υπάρχουν café bars και ταβερνάκια όπου μπορείτε να απολαύσετε φαγητό, ποτό, ή ότι άλλο θέλετε και προσφέρουν και συνήθως να έχετε δωρεάν ξαπλώστρα και ομπρέλα (αν διαθέτουν τέτοια υπηρεσία).\nΒρίσκεται στο Καμάρι - ακόμα ένα παραθαλάσσιο θέρετρο της Σαντορίνης - σχεδόν συνέχεια της Μαύρης Παραλίας της Περίσσας (οι δύο παραλίες χωρίζονται από τον τεράστιο βράχο Μέσα Βουνό). Ως Τουριστικό θέρετρο το Καμάρι έχει μπαράκια και εστιατόρια κατά μήκος της παραλίας όπου ορισμένα προσφέρουν δωρεάν ξαπλώστρα και ομπρέλα εφόσον αγοράσετε κάτι από τα προϊόντα τους.\nΓενικά η Σαντορίνη έχει υπέροχες παραλίες, κάθε μία με τη δική της ομορφιά που προσφέρει ξεχωριστές στιγμές απόλαυσης, αλλά όλες μαζί συνθέτουν τη μαγευτική ακτογραμμή της Σαντορίνης. Σίγουρα αξίζει να πλεύσετε γύρω από το νησί και να τις ανακαλύψετε στο δικό σας ρυθμό και να αποφασίσετε εσείς που θα βουτήξετε για να δροσιστείτε.\nΟι επισκέπτες της Σαντορίνης μπορούν να φτάσουν στο νησί είτε με αεροπλάνο είτε δια θαλάσσης. Παρακάτω θα δείτε τους δύο τύπους ταξιδιού για να ταξιδέψετε στο νησί.\nΣίγουρα από τους πιο δημοφιλείς τρόπους άφιξης στη Σαντορίνη είναι με πλοίο. Από και προς το λιμάνι του Πειραιά πραγματοποιούνται πολλά δρομολόγια πλοίων καθ΄όλη τη διάρκεια του χρόνου. Τους καλοκαιρινούς μήνες πραγματοποιούνται επιπλέον δρομολόγια για την καλύτερη εξυπηρέτηση των επιβατών.\nΕπίσης πραγματοποιούνται δρομολόγια πλοίων προς τη Σαντορίνη και από άλλα νησιά των Κυκλάδων και την Κρήτη. Οι μήνες Ιούλιος και Αύγουστος είναι από τους πιο πολυσύχναστους, για αυτό αν σχεδιάζετε τις διακοπές σας, καλό είναι να προμηθευτείτε τα εισητήρια σας νωρίτερα.\nBlue Star Ferries - Σαντορίνη\nHellenic Seaways - Σαντορίνη\nΤο αεροδρόμιο της Σαντορίνης βρίσκεται στην ανατολική πλευρά του νησιού και εξυπηρετεί εγχώριες αλλά και διεθνείς πτήσεις από αεροδρόμια της Ευρώπης. Κατά τους καλοκαιρινούς μήνες πραγματοποιούνται επίσης και πτήσεις τσάρτερ με προορισμό την Σαντορίνη. Επίσης πραγματοποιούνται εγχώριες πτήσεις προς Σαντορίνη και από άλλες περιοχές και νησιά της Ελλάδας.\nOlympic Airways - Σαντορίνη\nAegean Airlines - Σαντορίνη


Λαϊκισμός ~ ΦΙΛΟΛΟΓΟΣ ΕΡΜΗΣ\n«Ο Κολόμβος όταν ξεκίνησε δεν ήξερε πού πήγαινε\nκαι όταν έφτασε δεν ήξερε πού βρισκόταν.»\nΣημείωσις εκ της Βικιπαίδεια:\nΟ όρος «λαϊκισμός» χρησιμοποιείται με δύο διαφορετικές και αντιφατικές μεταξύ τους σημασίες. Κατά την κοινή γλωσσική χρήση έχει καταρχήν αρνητική σημασία. Ενώ κατά την επιστημονική χρήση του όρου είναι αξιολογικά ουδέτερος, αποτελεί δηλαδή μια πολιτική θεωρία ή ιδεολογία και δεν είναι εκ των προτέρων «κακός» ή «καλός».\nΚατά την ακραία αρνητική του εκδοχή, ο λαϊκισμός στηρίζεται στην εσκεμμένη ανειλικρίνεια (π.χ. στη διάδοση κάποιου θέματος που δεν ανταποκρίνεται στην πραγματικότητα). Επίσης, ο λαϊκιστής πολιτευτής θέτει σκοπίμως ψευτοδιλήμματα, όπως "εχθροί ή φίλοι", "ταραξίες ή φιλήσυχοι", "αλλογενείς ή γηγενείς", με απώτερο σκοπό την καλλιέργεια ανασφάλειας στο λαό, και την αυτοπροβολή του ίδιου σαν προστάτη και σωτήρα.\nΟ λαϊκισμός παρατηρείται όχι μόνο στην πολιτική και τα ΜΜΕ. Παραδείγματος χάριν, συναντάται συχνά στη λογοτεχνία και τις τέχνες γενικότερα. Παρότι δε είναι συνήθως kitsch, μελοδραματικός και αγράμματος, ο λαϊκισμός είναι "αταξικός", υπό την έννοια ότι διαπερνάει μορφωτικά, κοινωνικά και οικονομικά στρώματα.\nΗ επίκληση στην αυθεντία της μάζας και η καταγγελία των ελίτ χάνονται στα βάθη της ανθρώπινης ιστορίας: ο Ιησούς Χριστός και ο προφήτης Μωάμεθ είναι χαρακτηριστικά παραδείγματα. Όταν όμως οι ιστορικοί και οι κοινωνικοί επιστήμονες αναφέρονται στο λαϊκισμό, αυτό έχει να κάνει με φαινόμενα της Νεωτερικής εποχής. Γνωστά παραδείγματα λαϊκιστών ηγετών είναι ο Θίοντορ Ρούζβελτ, ο Σιμόν Μπολιβάρ και ο Αδόλφος Χίτλερ. Ο λαϊκισμός έχει μία εντυπωσιακή ικανότητα κινητοποίησης του πλήθους. Αυτό μπορεί να είναι καλό ή κακό: ο Χίτλερ οδήγησε την Ευρώπη στον Δεύτερο Παγκόσμιο Πόλεμο και στο Ολοκαύτωμα, αλλά υπήρξαν πολλοί λαϊκισμοί με εξαιρετικά προοδευτικό ρόλο στην ανθρώπινη ιστορία. Στο Ιράν ο Μοχάμεντ Μοσσαντέκ χρησιμοποίησε τη λαϊκιστική κινητοποίηση για τη χειραφέτηση της χώρας του από ξένους πάτρωνες και για να εθνικοποιήσει την πετρελαϊκή βιομηχανία που ήταν υπό βρετανικό έλεγχο. Αυτό οδήγησε στην ανατροπή του από πραξικόπημα που οργάνωσε η CIA.\nΕπειδή σε πολλές περιοχές του Τρίτου Κόσμου, κυρίως στη Λατινική Αμερική, λαϊκιστές ηγέτες πολεμούσαν τα Δυτικά συμφέροντα, ο χαρακτηρισμός «λαϊκιστής» απέκτησε αρνητική χροιά στα χρόνια του Ψυχρού Πολέμου, και η λιτανική καταγγελία του «ανεύθυνου λαϊκισμού» ανήκε στο ιδεολογικο-πολιτικό οπλοστάσιο της Αμερικανικής κυβέρνησης και των κυβερνήσεων των άλλων χωρών του ΝΑΤΟ, που ήθελαν να αποτρέψουν την εθνικοποίηση πλουτοπαραγωγικών πηγών. Όμως ο λαϊκισμός είχε αξιόλογη παρουσία και στις ίδιες της ΗΠΑ με το Κόμμα του Λαού (People's Party) στα τέλη του 19ου αιώνα, και φιγούρες όπως ο Huey Long, κυβερνήτης της Λουιζιάνα το 1928-1932, με σύνθημα του "every man a king" (κάθε άνθρωπος βασιλιάς), ο οποίος τελικά δολοφονήθηκε.\nΣτην Ελλάδα, ο Νίκος Μουζέλης και ο Γιάννης Σταυρακάκης είναι μεταξύ των μελετητών του λαϊκισμού με συμμετοχή στον διεθνή ακαδημαϊκό διάλογο. Ο πρώτος θεωρεί τον λαϊκισμό περισσότερο ως αρνητικό φαινόμενο, ενώ ο δεύτερος υποστηρίζει τις μεγάλες δυνατότητες κινητοποίησης σε δημοκρατική και χειραφετητική κατεύθυνση που διαθέτει ο λαϊκισμός. Τις απόψεις του Σταυρακάκη φαίνεται πως τις συμμερίζονται πλέον ανοιχτά και άλλοι σημαίνοντες διανοούμενοι, όπως ο Κωνσταντίνος Τσουκαλάς, ο οποίος μάλιστα αναρωτιέται σε πρόσφατο άρθρο του: "Μήπως η δημοκρατία θα έπρεπε να επανιδρυθεί ως «λαϊκιστική»;".\nΗ Δημοκρατία γεννήθηκε στην αρχαία Ελλάδα και αποτελεί μια από τις μεγαλύτερες κατακτήσεις του ανθρώπου.\nΠαράλληλα όμως, στο καταφύγιο της Δημοκρατίας ως παρενέργεια αναπτύχθηκε ο λαϊκισμός και η δημαγωγία. Οι δημαγωγοί έκαναν την εμφάνισή τους στην Αθηναϊκή δημοκρατία ύστερα από το θάνατο του Περικλή (429 π.Χ.). Ήταν γέννημα της "νέας αστικής τάξης" που δημιουργήθηκε τότε στην Αθήνα με την ανάπτυξη του εμπορίου. Έχοντας συχνά το χάρισμα του λόγου και πάντως χωρίς επίσημες θέσεις και άρα χωρίς συγκεκριμένες υποχρεώσεις, ασκούσαν μεγάλη επιρροή στο λαό, προτείνοντας ευχάριστες πολιτικές χωρίς να έχουν την ευθύνη της υλοποίησής τους. Μέχρι σήμερα, η ιστορία μας έχει καταγράψει πολλούς δημαγωγούς και λαϊκιστές στην πολιτική ζωή.\nΑλλά τί είναι επιγραμματικά ο λαϊκισμός; Είναι η εσκεμμένη ανειλικρίνεια. Είναι η διάδοση θέματος που δεν ανταποκρίνεται στην πραγματικότητα. Είναι η παράθεση ψευδοδιλημμάτων που προκαλούν διχασμό του κοινωνικού συνόλου.\nΚαι τι είναι η δημαγωγία; Είναι η πολιτική ρητορεία που σκοπεύει στο να παρασύρει το Λαό, στοχεύοντας στο συναίσθημα και όχι στη λογική.\nΤα τελευταία δύο χρόνια ο λαϊκισμός και η δημαγωγία κυριάρχησαν στην πολιτική ζωή της χώρας μας. Η πατρίδα μας βρέθηκε στη δίνη μιας πρωτόγνωρης οικονομικής κρίσης, της μεγαλύτερης από το Δεύτερο Παγκόσμιο Πόλεμο. Η οικονομική κρίση και τα αναπόφευκτα αδιέξοδα που την ακολουθούν, έσυραν τη χώρα σε εξωτερικό δανεισμό και υποχρέωση για σκληρότατα οικονομικά, θεσμικά, διοικητικά και κοινωνικά μέτρα, που περικλείονται στα Μνημόνια.\nΜεγάλη μερίδα του Λαού μας υπέφερε και εξακολουθεί να υποφέρει, η ανεργία ανέβηκε σε πρωτοφανή ποσοστά, και όπως ήταν αναμενόμενο, η κοινωνική συνοχή έφτασε στα όρια του κλονισμού.\nΣε αυτό το περιβάλλον αναπτύχθηκε ανεξέλεγκτα ο λαϊκισμός και η δημαγωγία από την αντιπολίτευση.\nΜε σημαία το Λαϊκισμό, ορισμένοι παλαιοί και νέοι πολιτικοί μας, προτάσσουν το δίλημμα στο Λαό μνημόνιο ή αντιμνημόνιο, ως εάν αυτό το δίλημμα να είναι αποκομμένο και ανεξάρτητο από τη σκληρή πραγματικότητα. Ότι δηλαδή εκεί που είχε φτάσει η χώρα και ανεξάρτητα από σοβαρότατες ευθύνες του παρελθόντος, τα μνημόνια ήταν αναγκαίο κακό, και ότι το πραγματικό δίλημμα είναι μνημόνια ή κοινωνικό, οικονομικό και εν τέλει εθνικό χάος. Και με σημαία τη δημαγωγία, αγνοώντας ή μάλλον αποσιωπώντας τα πραγματικά γεγονότα, οι ίδιοι πολιτικοί διατυπώνουν προτάσεις και επαγγέλλονται λύσεις εκ των πραγμάτων ανέφικτες και επικίνδυνες, όπως έξοδο από την Ευρωζώνη, έξοδο από την Ευρωπαϊκή οικογένεια, σχίσιμο των μνημονίων, μονομερή διαγραφή του χρέους μας κλπ.\nΠαράλληλα όμως με αυτές τις αντιφατικές εξαγγελίες και προτάσεις η αντιπολίτευση αποφεύγει επιμελώς να περιγράψει το πολιτικό και κοινωνικό μοντέλο που προτείνει σαν εναλλακτική λύση της Ευρωπαϊκής Ένωσης στο Λαό. Γιατί το μόνο μοντέλο που μπορεί να σκεφτεί κανείς είναι η άτακτη χρεοκοπία της Αργεντινής. Και θα πρέπει να θυμίσουμε ότι τα δεινά που βίωσε ο Λαός της Νοτιοαμερικανικής αυτής χώρας ήταν τέτοια, ώστε τα δεινά του Λαού μας στη Μνημονιακή εποχή να φαντάζουν ως «χάδι». Και το ακόμα πιο τραγικό είναι το γεγονός ότι ο λαϊκίστικος λόγος της αντιπολίτευσης από κεκτημένη ταχύτητα συνεχίζει ο ίδιος και σήμερα που επιτέλους βγαίνουμε από τα μνημόνια...Φαίνεται εν τέλει ότι τα μνημόνια αποτελούν το βασικότερο λόγο ύπαρξης των πολιτικών αυτών σχηματισμών...\nΕπομένως πώς μπορεί να αντιμετωπιστεί μέσα σε ένα απόλυτα δημοκρατικό περιβάλλον ο λαϊκισμός και η δημαγωγία; Τόσο άμεσα όσο και μακροπρόθεσμα, ένας είναι ο σίγουρος τρόπος.\n• Η σωστή ενημέρωση του Λαού σε όλα τα επίπεδα. Η ενημέρωση θα βοηθήσει στην κατανόηση των προβλημάτων με ρεαλισμό και επομένως στην επιλογή εφικτών λύσεων.\n• Η παροχή αναβαθμισμένης Παιδείας σε όλους. Η Παιδεία θα θωρακίσει το λαό πρωτογενώς και διαχρονικά, ούτως ώστε να μπορεί αβίαστα να διακρίνει τους λαϊκιστές και τους δημαγωγούς και να τους απομονώνει καθιστώντας τους ακίνδυνους.\n*Ο Χριστόδουλος Στεφανάδης είναι Καθηγητής Καρδιολογίας του Πανεπιστημίου Αθηνών


» Ο Δημοτικός Σύμβουλος κ. Σωτηρόπουλος για τη χρήση του Κλειστού Γυμναστηρίου\nΟ Δημοτικός Σύμβουλος κ. Σωτηρόπουλος για τη χρήση του Κλειστού Γυμναστηρίου\nPosted by paris on July 10, 2018, filed in: Brief News, Ιούλιος ΄18\nΓράφαμε εχθές το βράδυ αργά, πως ο Δημοτικός Σύμβουλος κ. Σωτηρόπουλος κάλεσε την Άμεση Δράση της Αστυνομίας, παρουσία του Δημοτικού Συμβούλου κ. Βασιλάκου, για να κάνει έλεγχο κατά πόσον οι ομάδες που έπαιζαν αγώνα μπάσκετ στο κλειστό Γυμναστήριο της οδού Σιπύλου είχαν την προβλεπόμενη άδεια.\nΗ Αστυνομία κατέγραψε πως δεν υπήρχε γραπτή άδεια, ο Πρόεδρος του ΠΟΛΥΝΙΚΗ κ. Γράψας μας δήλωσε πως υπάρχει πρόγραμμα του Δήμου με το οποίο διατίθενται ώρες στην ομάδα για χρήση και ο Αντιδήμαρχος κ. Νταβιος σε επικοινωνία που είχαμε μαζί του, επιβεβαίωσε τα λεγόμενα του κ. Γράψα.\nΟ κ. Σωτηρόπουλος μας ενημέρωσε πως σήμερα Τρίτη 10 Ιουλίου θα απευθυνθεί στον Εισαγγελέα, ενώ παράλληλα δίνοντας συνέχεια στο θέμα, μας έστειλε και ηλεκτρονική επιστολή, μέσω της οποίας αναφέρει πως θα απευθυνθεί στις αρμόδιες ελεγκτικές αρχές για το όλο θέμα και προφορικά δηλώνοντας μας πως ίσως καταθέσει και μηνύσεις.\nΣτην επιστολή του ο κ. Σωτηρόπουλος χρησιμοποιεί όρους και λέξεις που συνιστούν βαριά παραπτώματα, όπως “πουλάει” ώρες του γυμναστηρίου, ή “νοικιάζουν παρανόμως; το γυμναστήριο” κ.α.\nΗ Επιστολή του κ. Σωτηρόπουλου, την οποία δημοσιεύομε ως οφείλουμε, χωρίς όμως να σημαίνει πως συμφωνούμε με τους χαρακτηρισμούς που χρησιμοποιεί, έχει ως εξής:\n“Η εμπλοκή του αθλητικού σωματείο “ΠΟΛΥΝΙΚΗΣ ΑΓΙΑΣ ΒΑΡΒΑΡΑΣ” σε αυτή την υπόθεση, αποτελεί καταρχάς προσπάθεια αποπροσανατολισμού, αλλά δείχνει και τη δυσχερή θέση στην οποία κάποιοι βρίσκονται .\nΞεκαθαρίζω ότι η υπόθεση δεν αφορά και δεν έχει καμία σχέση με το παραπάνω σωματείο που θα το υποστηρίξω με όλες μου τις δυνάμεις όποτε και αν χρειαστεί .\nΑφορά όσους “γνωρίζουν” όπως αναφέρει και η εφημερίδα σας, δηλαδή εκτός του κ. Γράψα, το Δήμαρχο κ. Καπλάνη και τον Αντιδήμαρχο και Πρόεδρο της ΔΗΚΕΑΒ κ. Ντάβιο.\nΚαι τι είναι αυτό που γνωρίζουν;\nΓνωρίζουν ότι ο κ. Γράψας, «πουλάει» – όπως παραδέχτηκε και ο ίδιος στην Αστυνομία – αλλά και από αποδείξεις – έναντι αμοιβής, τις “περισσευούμενες” ώρες που του διαθέτει ο Δήμος το κλειστό γυμναστήριο, για τον “ΠΟΛΥΝΙΚΗ”.\nΚαι για αυτό υπάρχει πληθώρα αποδείξεων από το 2014!!!!\nΚαθώς και πληθώρα αναπάντητων ερωτημάτων και καταγγελιών προς την διοίκηση του δήμου από το ίδιο έτος μέχρι και σήμερα.\nΣυγκεκριμένα, ενώ ο Δήμος μας, έχει παραχωρήσει ώρες του Δημοτικού μας Κλειστού Γυμναστηρίου, στο αθλητικό σωματείο της περιοχής μας για να πραγματοποιεί τις προπονήσεις του, οι υπεύθυνοι κατ’ ομολογία του κ. Ντάβιου και εις γνώση του κ. Καπλάνη, νοικιάζουν παρανόμως; το γυμναστήριο σε Ιδιώτες και από άλλες περιοχές που έχουν δημιουργήσει ομάδες.\nΜε άλλα λόγια, οι δημότες της Αγίας Βαρβάρας πληρώνουν από τα λεφτά τους: το ρεύμα, το νερό, το πετρέλαιο και όσα άλλα έξοδα υπάρχουν για τις ανάγκες λειτουργίας του γυμναστηρίου, για να το παραχωρούν οι κύριοι, με οικονομικό αντάλλαγμα σε ιδιώτες χωρίς να δίνουν λογαριασμό σε κανένα!!\nΑφού αυτό λοιπόν το «γνωρίζει» καθ ομολογία του αντιδημάρχου κ. Ντάβιου και ο Δήμαρχος, μου φτάνει!\nΤα υπόλοιπα στις υπεύθυνες ελεγκτικές αρχές, χρησιμοποιώντας βεβαίως και το δημοσίευμα σας, σαν στοιχείο.\nΔημήτρης Σ. Σωτηρόπουλος\nΓια τρίτη συνεχόμενη ημέρα εκτός λειτουργίας τα φανάρια…\nΘέατρο Σκιών την Παρασκευή 13 Ιουλίου στον Προφήτη Ηλία


Τα άγρια μποφόρ ξήλωσαν τις λαμαρίνες στην Παραλία (ολοσχερώς), αλλά και στην Πλατεία. - KefalonianMantata\n28/10/201628/10/2016 - NEWS EXPRESS\nΤα άγρια μποφόρ ξήλωσαν τις λαμαρίνες στην Παραλία (ολοσχερώς), αλλά και στην Πλατεία.\nΤα άγρια μποφόρ άρχισαν να ξηλώνουν από σήμερα τα χαράματα τις λαμαρίνες στην Παραλία του Αργοστολίου, όπου ξεκίνησε το έργο Ανάπλασης από Γέφυρα μέχρι του Κλειδαρά.\nΟ ανάδοχος του έργου Γιώργος Βαγγελάτος έδωσε εντολή να μαζευτούν όλες οι λαμαρίνες, για την ασφάλεια των πολιτών και των διερχομένων οχημάτων και τώρα -όπως μας είπε- δεν θα τις ξανατοποθετήσει, γιατί υπάρχει κίνδυνος να τις ξαναπάρει ο αέρας, ενώ σκέφτεται να τοποθετήσει πλαστικά πλέγματα.\nΣτην Πλατεία, όπου είναι ήδη σε εξέλιξη το έργο της Ανάπλασης, οι δυνατοί άνεμοι ξήλωσαν τις λαμαρίνες στο επάνω μέρος του Δημαρχείου-Παιδικής Χαράς, ενώ “απειλούνται” οι λαμαρίνες και σε άλλα σημεία.\nΑυτή τη στιγμή που γράφονται αυτές οι γραμμές, η Παρέλαση, λόγω καιρού, είναι …κυριολεκτικά “στον αέρα”!


Κομισιόν: Ρίχνει τον πήχη ανάπτυξης της ευρωζώνης στο 1,4%\nΠρώτη Δημοσίευση:\tΤετάρτη, 10. 07. 2019 - 11:29\nΣτην υποβάθμιση των προβλέψεών της για την ανάπτυξη στην ευρωζώνη για την επόμενη χρονιά προχωράει η Ευρωπαϊκή Επιτροπή, με βαρίδι την αβεβαιότητα που προκύπτει από την αμερικανική εμπορική πολιτική.\nΚατά τις τριμηνιαίες προβλέψεις της η Κομισιόν υποβαθμίζει και τον πληθωρισμό, προβλέποντας ότι θα είναι χαμηλότερος από τον στόχο της ΕΚΤ για κοντά, αλλά πιο κάτω από το 2%.\nΌπως μεταδίδει το Reuters, επιβεβαιώνει την πρόβλεψή της, σύμφωνα με την οποία η οικονομική ανάπτυξη της ευρωζώνης θα επιβραδύνει φέτος στο 1,2% από 1,9% το 2018. Του χρόνου θα «τρέξει» με 1,4% από 1,5% που προέβλεπε τον Μάιο.\nΟι κίνδυνοι για το μπλοκ έχουν αυξηθεί, τονίζει η Κομισιόν. Κυρίως προέρχονται από την «ενισχυμένη αβεβαιότητα» όσον αφορά την αμερικανική εμπορική πολιτική, καθώς η Ουάσιγκτον διατηρεί τους τιμωρητικούς δασμούς σε ένα ευρύ κατάλογο προϊόντων της ΕΕ.\nΠερισσότερα σε αυτή την κατηγορία: « Μειώθηκε η βιομηχανική παραγωγή τον Μάιο Κομισιόν για Ελλάδα: Ανάπτυξη 2,1% το 2019 »\nΕυρωζώνη: Αμετάβλητος ο σύνθετος δείκτης PMI τον Ιανουάριο


Περιβόλι της Παναγιάς: Συγκλονίζουν τα Θαύματα της Παναγίας Προυσιώτισσας\nΣτο ιστορικό της μονής της Παναγίας Προυσιώτισσας αναφέρεται ότι επί τουρκοκρατίας καταστράφηκε πολλές φορές. Η τελευταία όμως καταστροφή, που μετέβαλε τα κτίρια σε σωρούς ερειπίων, έγινε το 1944 μ.Χ. από τους Γερμανούς.\nΜετά την καταστροφή των κτισμάτων, ένας αξιωματικός θέλησε να κάψει και την εκκλησία της Παναγίας Προυσιώτισσας. Προσπάθησε πολλές φορές, αλλά χωρίς αποτέλεσμα. Ενώ λοιπόν στεκόταν άπ’ έξω κι έδινε διαταγές, τιμωρήθηκε παραδειγματικά από το χέρι της Παναγίας. Μια αόρατη δύναμη τον έριξε με ορμή πάνω στο πλακόστρωτο. Το χτύπημα ήταν δυνατό, και ο γερμανός ανίκανος να σηκωθεί. Τον σήκωσαν οι στρατιώτες και τον έβαλαν πάνω σε ζώο για να τον μεταφέρουν στο Αγρίνιο. Έτσι ο ναός παρέμεινε αβλαβής, όπως διαφυλάχθηκε ακέραιος δια μέσου των αιώνων.\nΠέρασαν τέσσερα χρόνια. Ο εμφύλιος πόλεμος τώρα μαίνεται στην ελληνική ύπαιθρο. Οι κάτοικοι της Ευρυτανίας και ορεινής Ναυπακτίας εγκαταλείπουν τα χωριά τους και προσφεύγουν για ασφάλεια σε άλλα μέρη της Ελλάδος. Μαζί τους προσφεύγει και η θαυματουργή εικόνα της Παναγίας. Ακολουθεί κι αυτή την τύχη των παιδιών της και μεταφέρεται από τους μοναχούς του Προύσου στη ακρόπολη της Ναυπάκτου. Το μοναστήρι παραμένει τελείως έρημο.\nΎστερα από καιρό αρχίζουν οι επιχειρήσεις του στρατού. Η ενάτη μεραρχία αναλαμβάνει εκκαθαριστικές επιχειρήσεις στην Ευρυτανία. Μερικά τμήματα περνούν από τον Προυσό. Ορισμένοι αξιωματικοί και στρατιώτες πλησιάζουν στη σκοτεινή εκκλησούλα της σπηλιάς και μπαίνουν για να προσκυνήσουν. Εκεί μέσα αντικρίζουν ένα παράδοξο θέαμα: Μπροστά το τέμπλο, στ’ αριστερά της ωραίας πύλης, να αναμμένο καντήλι και μια καλόγρια γονατιστή. Οι στρατιώτες απορούν. Πως ζει αυτή η μοναχή εδώ,τι στιγμή που η Ευρυτανία είναι τελείως έρημη από κατοίκους; Πως συντηρείται, τι τρώει, που βρίσκει λάδι για το καντήλι; Την ερωτούν λοιπόν, κι εκείνη σεμνά και πονεμένα τους απαντά: «Παιδιά μου, ζω εδώ μοναχή μου δυόμισι τώρα χρόνια. Για τη δική μου ζωή δεν χρειάζονται φαγητό και ψωμί. Μου αρκεί ότι έχω το καντήλι μου αναμμένο». Οι στρατιώτες, κουρασμένοι από τις επιχειρήσεις και βιαστικοί να φύγουν, δεν έδωσαν προσοχή στα λόγια της.\nΤην επομένη όμως, όταν τα έφεραν πάλι στη μνήμη τους, κατάλαβαν πως επρόκειτο νια κάτι θαυμαστό. Κι όταν αργότερα περνούσαν από τη Ναύπακτο, ζήτησαν με επιμονή άδεια από τον διοικητή τους για να επισκεφθούν τον μητροπολίτη. Ο επίσκοπος Ναυπακτίας και Ευρυτανίας Χριστόφορος τους υποδέχθηκε με αγάπη, κι αφού τους άκουσε συγκινημένος, έριξε φως στο μυστήριο. «Ο ναός, τους είπε, που επισκεφθήκατε, ανήκει στην έρημη τώρα ιερά μονή Προυσιώτισσας, της οποίας η θαυματουργή εικόνα βρίσκεται πάνω από δύο χρόνια εδώ, στο παρεκκλήσι της μητροπόλεως μας, στον άγιο Διονύσιο. Πηγαίνετε να την προσκυνήσετε, και θα καταλάβετε».\nΠήγαν πράγματι και προσκύνησαν. Τότε αυθόρμητα στον καθένα δόθηκε η εξήγηση στην απορία του: Στην εικόνα της Θεομήτορος αναγνώρισαν τη μοναχή εκείνη που συνάντησαν στο εκκλησάκι της σπηλιάς, ψηλά στον Προυσό!\nΑπειράριθμα θαύματα διηγούνται πολλοί των κατοίκων.\nΟ συνταξιούχος δάσκαλος Λάμπρος Μούτσος, ο οποίος υπηρετούσε άλλοτε στο χωριό Ντέμη, διηγείται: «Το 1918 η σύζυγός μου Σπυριδούλα είχε προσβληθεί από βαρύτατη μορφή γρίπης. Οι φίλτατοί μου γιατροί Σελιμάς και Σακκάς με είχαν διαβεβαιώσει ότι η σύζυγός μου ευρίσκεται στις τελευταίες στιγμές της ζωής της. Εκείνο το πρωΐ είχε φθάσει στο σπίτι μου και ο αδελφός της συζύγου μου Νικ. Πανουκλιάς, από το Μεσολόγγι, για να δει για τελευταία φορά την αδελφή του. Όλοι στο σπίτι μου συζητούσαμε τα της κηδείας. Μετά από λίγες ώρες περνούσε έξω από το σπίτι μου η ιερή πομπή της Αγίας Εικόνας της Παναγίας της Προυσιώτισσας. Η εκπνέουσα σύζυγός μου μας παρακάλεσε να την μεταφέρουμε στο παράθυρο, πράγμα το οποίο πράξαμε. Η ασθενής μόλις αντίκρυσε την Εικόνα και προσευχήθηκε περιέπεσε σε νάρκη, αλλά μετά από μία ώρα παρατηρήσαμε κατάπληκτοι ότι το ανθρώπινο εκείνο ράκος άρχισε να κινείται, να ζωντανεύει και μετά από λίγες ημέρες να γίνεται εντελώς καλά. Ήδη η σύζυγός μου ευρίσκεται εν ζωή και χαίρει άκρας υγείας, χάρη στο θαύμα της Παναγίας της Προυσιωτίσσης». (Εφημερίδα Εκκλησιαστική Παρέμβασις).\nΑναρτήθηκε από Περιβόλι Παναγιάς στις 9:06:00 μ.μ.\nΜην αλλοιώνουμε τα βαφτιστικά μας ονόματα\nΤο κακό πραγματικά παράγινε. Σπάνια σήμερα, στην εποχή της ματαιοδοξίας και επίδειξης, παραμένει απείραχτο το βαπτιστικό μας όνομα. Δηλαδ...


World SBK Phillip Island: Συναρπαστικό θέαμα (Video)\nΟι αγώνες θύμισαν παλιές καλές εποχές\nΔύο σκέλη, δύο συναρπαστικοί αγώνες που κρίθηκαν την τελευταία στιγμή. Η Ducati και ο Marco Melandri πανηγυρίζουν το πρώτο double της χρονιάς\nΟι νέοι κανονισμοί που έφεραν την μείωση των ορίων περιστροφής των κινητήρων στα WorldSBK εξισορρόπησε την κατάσταση. Είδαμε και τα δύο σκέλη να κρίνονται στο «νήμα» και πολύ αναβάτες με διαφορετικές μοτοσυκλέτες είχαν ίσες ευκαιρίες να κατακτήσουν τη νίκη. Παράλληλα η απόφαση των αγωνοδικών, μετά το επεισοδιακό Α’ σκέλος, να επιβάλουν pit stop για αλλαγή ελαστικών, ήταν το κερασάκι στην τούρτα που ανέβασε στα ύψη τον ανταγωνισμό και την αγωνία όσων παρακολούθησαν τον αγώνα.\nΟ Tom Sykes με Kawasaki είχε την pole position, ενώ την τριάδα της πρώτης γραμμής εκκίνησης, συμπλήρωσε η έκπληξη των δοκιμών Luigi Savadori με Aprilia και ο Marco Melandri με Ducati. Ο αγώνας ξεκινάει και όλα μας θυμίζουν την περσινή κατάσταση. Όταν τα δύο Kawasaki με τους Sykes και τον τρεις φορές Παγκόσμιο Πρωταθλητή Jonathan Rea εξαφανίζονταν συνήθως από την αρχή με τα Ducati τον Melandri και Davies να ακολουθούν.\nΟ πρώτος Βρετανός κάνει αμέσως διαφορά ασφαλείας, αλλά ο Rea δεν μπορεί να ξεφύγει από τον Melandri. Οχτώ γύρους πριν το τέλος ο Πρωταθλητής αφήνει τον Ιταλό να περάσει, αφού το πίσω ελαστικό της ZX-10RR έχει κυριολεκτικά διαλύσει. Ο Melandri πλέον έχει μόνο τον Sykes μπροστά του και τέσσερις γύρους πριν το τέλος περνάει και τον δεύτερο αναβάτη της Kawasaki που είναι ανήμπορος να αντιδράσει.\nΤην ίδια μοίρα έχει και ο Rea, που τον προσπερνούν διαδοχικά ο Chaz Davies και ο Xavi Fores και οι δύο με Ducati. Η τελική κατάταξη βρίσκει τον Melandri να κατακτά την πρώτη του νίκη στα WorldSBK στη συγκεκριμένη πίστα και την δεύτερη συνολικά με την Ducati. Ο Ιταλός είναι ίσως ο μοναδικός που έχει κερδίσει στην πίστα της Αυστραλίας σε όσες κατηγορίες έχει συμμετάσχει (MotoGP-2006, 250GP-2002, 125GP-1999, WorldSBK-2018).\nΣτον ίδιο αγώνα ο Tom Sykes ανέβηκε στο βάθρο των νικητών για εκατοστή πρώτη φορά, με τις εκατό από αυτές να είναι με την Kawasaki.\nΟι αγωνοδίκες αποφασίζουν πως από τον 10o έως τον 12o γύρο όλοι οι αναβάτες υποχρεούνται να βγουν στα pits για αλλαγή τουλάχιστον του πίσω ελαστικού. Τα Pirelli ειδικά από την αριστερή πλευρά δεν άντεχαν την πίεση της ιδιαίτερα γρήγορης χάραξης του Phillip Island, όπου η μοτοσυκλέτες είναι για πολύ ώρα υπό κλίση. Ο χρόνος μέσα που πρέπει να βρίσκονται μέσα στα pits οι αναβάτες είναι 63 δευτερόλεπτα.\nΤο B’ σκέλος ξεκινάει με αναθεωρημένη σειρά και ο αναβάτης της Aprilia, Eugene Laverty, «εξαφανίζεται» στην κυριολεξία. Ο ρυθμός του είναι πάνω από μισό δευτερόλεπτο πιο γρήγορος από τους υπόλοιπους. Με αποτέλεσμα τρεις γύρους μετά να πέσει.\nΑπό εκεί και πέρα οχτώ αναβάτες, αρχίζουν τα αλληλοπροσπεράσματα. Εκτός των εργοστασιακών της Kawasaki, Yamaha, Honda και Ducati υπάρχει και ένας αναβάτης ιδιωτικής ομάδας. Ο Xavi Fores με την Ducati Panigale R της Barni διεκδικεί τη νίκη. Το γεγονός αυτό αλλά και το ότι οι ιταλικές μοτοσυκλέτες πέρναγαν τις Kawasaki στην μεγάλη ευθεία του Phillip Island δείχνει πως οι νέοι κανονισμοί έχουν ωφελήσει της δικύλινδρες Panigale R, ενώ «έφεραν» πιο κοντά τις Yamaha και τις Honda.\nΗ ώρα για το υποχρεωτικό pit stop είχε φτάσει. Ένας – ένας οι αναβάτες μπαίνουν γι αλλαγή ελαστικών και μετά την αρχική «αναμπουμπούλα» οι πρωτοπόροι είναι μπροστά. Ο πρώτος που βγαίνει εκτός μάχης είναι ο Chaz Davies που πέφτει στον 13ο γύρο. Ο Xavi Fores με τον Rea, τον Sykes και τον Melandri θέλουν τη νίκη ενώ ελάχιστα πιο πίσω, το δίδυμο των εργοστασιακών Yamaha τον Lowes και van der Mark «σπάει» από τον Leon Camier με το Honda CBR1000RR.\nO Sykes σταδιακά υποχωρεί. Τα Ducati τον Fores και Melandri «καταπίνουν» στην ευθεία το Kawasaki και ο Rea για να ξαναβρεθεί μπροστά τους φρενάρει πολύ πιο αργά πριν την πρώτη στροφή και τα καταφέρνει. Και κάπως έτσι φτάνουμε στον τελευταίο γύρο. Ο Rea προηγείται ο Melandri έχει κολλήσει πίσω του ενώ ο Fores έχει συμβιβαστεί με την τρίτη θέση. Ο Ιταλός ξέρει που υπερτερεί η Panigale βγαίνει στην ευθεία εκμεταλλεύεται το slipstream και προσπερνάει τον Rea πάνω στη γραμμή του τερματισμού!\nO Ιταλός κάνει το δύο στα δύο και η Kawasaki με τον Rea ανεβαίνει για τριακοσιοστή πεντηκοστή φορά από το 1988 έως τώρα στα WorldSBK. Το βάθρο συμπλήρωσε ο «ιδιώτης» Xavi Fores.\nΑποτελέσματα Β' Σκέλος (Pdf) Βαθμολόγία (Pdf)\nΜπορεί οι νέοι κανονισμοί να «τιμωρούν» την Kawasaki για την κυριαρχία της στα WorldSBK την τελευταία πενταετία, όμως αν συνεχιστεί αυτό που είδαμε στο Phillip Island θα δούμε ένα συναρπαστικό πρωτάθλημα αντάξιο του ένδοξου παρελθόντος των WorldSBK.\nΕπόμενος αγώνας στην Ταϊλάνδη από τις 23 έως τις 25 Μαρτίου.


Προ των πυλών ο διαμελισμός της Τουρκίας: Δυτικοί αξιωματούχοι στη Ροζάβα ενώνουν όλα τα κόμματα. – NewSalamina\nHome Διεθνή Προ των πυλών ο διαμελισμός της Τουρκίας: Δυτικοί αξιωματούχοι στη Ροζάβα ενώνουν όλα τα κόμματα.\nΠρο των πυλών ο διαμελισμός της Τουρκίας: Δυτικοί αξιωματούχοι στη Ροζάβα ενώνουν όλα τα κόμματα.\nΤο κράτος του Κουρδιστάν θα ξεκινήσει από την Συρία προκαλώντας οργή και τρόμο στην Άγκυρα και τα σχέδιά της.\nΑνάληψη πρωτοβουλίας ένωσης όλων των κουρδικών κομμάτων στο συριακό Κουρδιστάν προκαλεί ταραχή και πανικό στην Τουρκία που βλέπει ότι χάνει το παιχνίδι στην περιοχή από τις ΗΠΑ.Πηγές στην περιοχή αναφέρουν ότι συνεχίζονται οι συνομιλίες με τα κουρδικά κόμματα, με την διαμεσολάβηση Αμερικανών αξιωματούχων, σε μια προσπάθεια επίτευξης ενότητας, υλοποιώντας σχέδιο αυτονομίας της κουρδικής περιοχής στο νέο ομοσπονδιακό συριακό κράτος.\n“Υπάρχουν ξεχωριστές συναντήσεις με τις δύο αντιπροσωπείες [από τους διπλωμάτες των ΗΠΑ] προκειμένου να προετοιμαστούν για συναντήσεις μεταξύ των δύο πλευρών”, δήλωσε ο εκπρόσωπος Τύπου του κυβερνώντος Κόμματος της κουρδικής Δημοκρατικής Ένωσης (PYD) Sama Rouahi.


CYNICAL: Σε ποια χώρα να γεννήσω το παιδί μου;\nΣτην Ελλάδα το σίγουρο είναι ότι:\n- Το παιδί είναι τεκμήριο\n- Δυο πράματα είναι σίγουρα σε αυτή τη ζωή: Οι φόροι και ο θάνατος\nΚαι τα δύο είναι πρόσφατες στουρναρολογίες - στουρναροπραξίες.\n(το δεύτερο δια στόματος Βενιαμίν Φρανκλίνου)\nΤα παιδιά μας ανήκουν σε μια χαμένη γενιά, παρ' εκτός και ξεσηκωθούν και τους φαν' το λαρύγγι.\n8 Φεβρουαρίου 2013 - 8:31 μ.μ.\nνα σου πω την γνώμη μου? Θα στην πω πρώτα "θεωρητικά" και μετά πρακτικά. Θεωρητικά μόνο οι πλούσιοι και οι τολμηροί έχουν τέτοιες επιλογές. Η Ελβετία π.χ. δεν προσφέρεται για το τυχαίο ζευγάρι να πεταχτεί να κάνει κουτσούβελο. Και είναι μικρή. Σαν το ελβετικό φρα΄γκο. Καλό για σπέκουλα, αλλα κάνενς μεγάλος δεν σπεκουλάρει στο ελβετικό φράγκο γιατί η οικονομία΄είναι μικρή. Υο καλό της Ελβετίας είναι ότι συμβατικά την έχουν εκεί για λεφτά άρα στο απυρόβλητο. Αλλά ΠΟΛΛΗ η κατάθλιψη στσι ντόπιοι. Από την Αυστραλία θα προτιμούσα την Νέα Ζηλανδία, αλλά έχει ...σεισμούς! Κλπ κλπ. Όλοι κρίνυομε και λίγο με προκαταλήψεις.\nΠρακτικά, αν σε ρωτούσαν και είχες έπιλογή? Ασχετα αν είσαι πλούσια ή φτωχειά ή ωραία ή άσκημη? Κοπέλα μου go west! Μην το σκέφτεσαι καν. Δύσκολα αλλά το παιδάκι σου θα έχει ευκαιρίες που δεν έχουν σχέση με σένα ή τον μπαμπά του. Και του ύψους και του βάθους. Μπορεί η Νορβηγία να είναι ελευθερη, αλλά δεν έχει Αριζόνα ή Βερμόντ και την επιλγοή κλίματος και τρέλας. Εχει επιλογή να δια΄λεξεις ΠΟΙΑ τρελα θες. Πουθενά αλλού δεν υπάρχει αυτό (από όσο ξέρω)\nΚι η Ελλάδα καλή είναι αλλά a lot of shit for small stakes (και αμμάν πια με αυτή την διαπλοκή και τους βλαχοκυριλέ...)άσε που τώρα... χ.ψ κι α...\n8 Φεβρουαρίου 2013 - 10:51 μ.μ.\nΨήνομαι για Νορβηγία!\nΈχει τη μικροτερη ανισοτητα, πληρωνει τους εργατες περισσοτερο απ' οπουδηποτε αλλου, και τους CEO λιγοτερο από οπουδηποτε αλλού, εχει τις υψηλοτερες δημοσιες δαπανες απο ολη τη Σκανδιναβια, εχει τους λιγοτερους αστεγους και τις υψηλοτερες πωλησεις περιοδικων για αστεγους, οι κατοικοι απεχθανονται την πολυτελεια, και την επιδειξη, και επιπλεον η φυση ειναι μεγαλειώδης.\nΟσοι μπορουν ας φυγουν απο αυτο το σιχαμα που λεγεται συγχρονη ελλαδα.\nΥ.Γ. O τιτλος βεβαια ειναι ρητορικος!\n8 Φεβρουαρίου 2013 - 11:33 μ.μ.\nΠόσες ώρες φως για πόσους μήνες? Να μου λείπει! Πλήξη, πλήξη θανατηφόρα. 'Ολα ρολόι. Δεν μπορούμε να έχουμε και την πίττα ολόκληρη και το σκύλο χορτάτο.\n9 Φεβρουαρίου 2013 - 4:21 μ.μ.\nEχεις δικαιο, στη Νορβηγια ειναι πληκτικα,αν δεν κανεις σκι το χειμωνα και ψαρεμα το καλοκαιρι. Το οσλο ειναι σαν χωριο, αλλα αμα πας στο Τροντχάιμ, εχει τρελλα γλέντια νυχτιάτικα! Το Μπέργκεν ομως ειναι κουκλα, χειμωνα καλοκαιρι.\nΑν ειναι να παμε εκει, ας το επισπεύσουμε, γιατι αμα τελειωσει το πετρελαιο, θα τα βρουν δυσκολα κι εκει, παρα την αποταμιευση που κανει το κρατος.\n9 Φεβρουαρίου 2013 - 5:43 μ.μ.\nΠερίεργο. Την Ισλανδία, το Λουξεμβούργο, ή τη Μάλτα, δεν τις θέλει κανείς?\nΚαι μην πείτε ότι είναι μικρότερες π.χ. από τη Κύπρο, τις Βαλτικές χώρες, ή τα Εμιράτα της λίστας...\n10 Φεβρουαρίου 2013 - 9:32 π.μ.\nΔεν είναι ρητορικό. Δεν αποκλείω σε λίγα χρόνια να κυνηγούν τις έγγυες ως αντίθετες με τη σωτηρία της χώρας.\n10 Φεβρουαρίου 2013 - 10:48 π.μ.\nε!, ειναι φανερο οτι προκειται για ακομα μια περισπουδαστη ερευνα του κωλου!\n10 Φεβρουαρίου 2013 - 11:46 π.μ.\nνομιζω οτι εχουν αρχισει απο τωρα. Αν δεν κανω λαθος επιδομα τοκετου παιρνουν μονο οσες γεννουν ...στο σπιτι (lol!)\nΣίγουρα ο πίνακας έχει πολλά πε΄ριεργα που θα έπρεπε να εξετάσουμε τους συντελεστές διαμόρφωσής του, αλλά η πρώτη στήλη με μικροαλλαγές είναι βέβαιο ότι παραμένει σταθερά σωστή...\nΚαι οι οικονομικές ανισότητες για τους φιλελεύθερους έχουν να κάνουν αποκλειστικά και μόνο με την ανεργία και την ακραία φτώχια, ωστόσο, αν δούμε και το ρόλο του κράτους πρόνοιας και το σεβαμσό των ανθρωπίνων δικαιωμάτων, τότε είμαστε μέσα (με την εξαίρεση των ΗΠΑ)...\nΑν θέλετε ρίξτε μια ματιά σε κάποια στοιχεία - πολιτικής υφής - της πρώτης Ελβετίας. Άσχετο, σχετικό.... Ποιος το ξέρει;\n14 Φεβρουαρίου 2013 - 2:20 μ.μ.


Γρίπη: Προσοχή σε ηλικιωμένους και ομάδες υψηλού κινδύνου! Δωρεάν τεστ γρίπης από τους SOS ΙΑΤΡΟΥΣ | Ygeia50plus\nHome›ΕΙΔΗΣΕΙΣ›Γρίπη: Προσοχή σε ηλικιωμένους και ομάδες υψηλού κινδύνου! Δωρεάν τεστ γρίπης από τους SOS ΙΑΤΡΟΥΣ\nΣε επιφυλακή βρίσκεται το ιατρικό προσωπικό της χώρας. Οι SOS ΙΑΤΡΟΙ κρούουν το καμπανάκι του κινδύνου στα άτομα που ανήκουν στις ομάδες υψηλού κινδύνου, τονίζοντας ότι διατρέχουν μεγαλύτερο κίνδυνο σε σύγκριση με τον υπόλοιπο πληθυσμό να εμφανίσουν σοβαρές επιπλοκές από τη γρίπη. Όπως αναφέρει ο πρόεδρος των SOS ΙΑΤΡΩΝ και παθολόγος Γιώργος Θεοχάρης, «οι SOS ΙΑΤΡΟΙ δέχονται καθημερινά κλήσεις στο τηλεφωνικό κέντρο 1016 από ασθενείς με συμπτώματα γρίπης που ζητάνε συμβουλές ή επιθυμούν ιατρική εξέταση. Μάλιστα σε ένα μήνα οι SOS ΙΑΤΡΟΙ εξέτασαν πάνω από 1.000 ασθενείς. Τα περιστατικά στην πλειοψηφία τους αντιμετωπίστηκαν στα σπίτια και οι ασθενείς δεν χρειάστηκε να επισκεφθούν κάποιο νοσοκομείο».\nΣημειώνεται πως οι SOS ΙΑΤΡΟΙ διατηρούν και εμπλουτίζουν επί σειρά ετών το Παρατηρητήριο Γρίπης μέσω του οποίου μπορούν και μελετούν τα κρούσματα γρίπης κάθε χρόνο σε εβδομαδιαίο και μηνιαίο επίπεδο. Με αυτό τον τρόπο, έχουν μια επικαιροποιημένη εικόνα της εξάπλωσης της γρίπης στην πόλη.\nΔωρεάν τεστ γρίπης\nΜάλιστα από τις 24 ως τις 29 Φεβρουαρίου, οι SOS ΙΑΤΡΟΙ προσφέρουν τη δυνατότητα διενέργειας δωρεάν τεστ γρίπης σε SOS ΙΑΤΡΕΙΑ της Αττικής και συγκεκριμένα στο κέντρο της Αθήνας, τον Πειραιά, το Αιγάλεω, το Χαλάνδρι, την Αγία Παρασκευή και τη Νέα Ερυθραία. Στόχος, μεταξύ άλλων, ο περιορισμός της υπέρμετρης χρήσης αντιβιοτικών, στων οποίων την αλόγιστη κατανάλωση οι Έλληνες διατηρούν την πρωτιά. Συνέπεια της υπερκατανάλωσης αυτής είναι η μειωμένη δράση των αντιβιοτικών καθώς και η αντοχή των μικροβίων και η μετατροπή τους σε “σούπερ μικρόβια”.\nΓια περισσότερες πληροφορίες, οι ενδιαφερόμενοι μπορούν να καλούν 24 ώρες το 24ωρο, με αστική χρέωση, στο τηλεφωνικό κέντρο 1016.\nΤην ίδια ώρα οι πολίτες πρέπει να δίνουν ιδιαίτερη προσοχή στα μέτρα προστασίας, αφού η γρίπη μεταδίδεται εύκολα, κυρίως με σταγονίδια που μεταφέρονται με τον βήχα, αλλά και με το φτέρνισμα. Γι’ αυτό, σύμφωνα με τον κ. Θεοχάρη, είναι πολύ σημαντικό να τηρούμε πιστά τους κανόνες υγιεινής.\nΣτην ενημέρωση των πολιτών για τον κορωνοϊό εστιάζει το υπουργείο Υγείας. Αναστέλλονται ...


ioablognews.blogspot.com: Παραμένει ο κίνδυνος για παγκόσμιο κραχ τις επόμενες ημέρες.....\nΠαραμένει ο κίνδυνος για παγκόσμιο κραχ τις επόμενες ημέρες.....\nοι ευρωπαικές αγορές άνοιξαν σήμερα το πρωί υψηλότερα από χθες, που υποδηλώνει εξωτερική χρηματοδοτική παρέμβαση, ο κίνδυνος ενός παγκόσμιου κραχ δεν έχει ακόμη αποφευχθεί. Οι επόμενες ημέρες θα είναι ιδιαίτερα κρίσιμες για τις παγκόσμιες αγορές.\nΟ MSCI Asia Pacific Index σημείωνε (MXAP) υποχώρησε 1% σε 135.19 στα χαμηλότερα επίπεδα κλεισίματος από τις 25 Μαρτίου. Ο δείκτης συνολικά υποχώρησε 8,7% από το υψηλό έτους της τον Ιούλιο σε σχέση με χθες. "Υπήρξε μια σημαντική διόρθωση στις μετοχές των ΗΠΑ και έχει κλονιστεί η εμπιστοσύνη των επενδυτών," δήλωσε στο Bloomberg σήμερα ο Toby Lawson, επικεφαλής των συμβολαίων μελλοντικής εκπλήρωσης και δικαιωμάτων προαίρεσης μετοχών και μετρητών σε διαπραγμάτευση για την περιοχή Ασίας-Ειρηνικού της Newedge Group SA στο Σίδνεϊ. "Οι γεωπολιτικοί κίνδυνοι και η εξάπλωση του ιού Έμπολα προστέθηκαν στην παγκόσμια οικονομική αβεβαιότητα. Όταν η αγορά είναι μια κατάσταση αστάθειας, τα πάντα παίρνουν διαστάσεις. "\nΟι ανησυχίες σχετικά με την "υγεία" των οικονομιών της Ευρώπης και των ΗΠΑ και οι φόβοι για την εξάπλωση του ιού Έμπολα, οδήγησαν σε αναταραχή των αγορών κατά διάρκεια της νύχτας, με αποτέλεσμα την άγρια ταλάντευση στη Wall Street η οποία είδε το Dow Jones Industrial να πέφτει κατακόρυφα πάνω από 400 μονάδες. Το Bloomberg υπολογίζει ότι από την πτώση των αγορών παγκόσμια τις τελευταίες ημέρες "χάθηκαν" πάνω από 5 τρις δολάρια σε κεφαλαιοποιήσεις των χρηματιστηρίων. Αν συγκρίνει κανείς με τα 12 τρις δολάρια που χάθηκαν στις δυο εβδομάδες του κραχ τον Οκτώβριο του 2008, καταλαβαίνει κανείς σε τι κατάσταση βρίσκονται οι αγορές.\nΈνα κραχ αυτή την φορά δεν θα είναι σαν το περασμένο. Αυτή την φορά δεν θα μπορέσουν οι τράπεζες να κρατηθούν. Ειδικά σε χώρες σαν την Ελλάδα. H "διάσωση" αυτή την φορά δεν πρόκειται να γίνει με εξωτερική χρηματοδότηση (bail out), αλλά πρωτίστως με "διάσωση εκ των έσω" (bail in), που σημαίνει πρώτα και κύρια δήμευση των καταθέσεων. Ο κίνδυνος αυτός έχει οδηγήσει πολλά νοικοκυριά, αλλά και επιχειρήσεις - κυρίως τις πολύ μεγάλες - να αποθησαυρίζουν μετρητά μακριά από τις τράπεζες.\nΑυτός ο αποθησαυρισμός επιτείνεται καθώς οι προβλέψεις της παγκόσμιας οικονομίας επιδεινώνονται και κυρίως η κατάσταση της ΕΕ και των ΗΠΑ. Οι πολύ μεγάλες επιχειρήσεις ακολουθούν στον αποθησαυρισμό. Σύμφωνα με στοιχεία του Economist (27/9) ο αποθησαυρισμός στις επιχειρήσεις έχει "αυξηθεί σε όλο τον πλούσιο κόσμο τα τελευταία χρόνια. Τα αφεντικά έχουν νιώσει μια μεγαλύτερη ανάγκη για την προστασία τους έναντι της χρηματοπιστωτικής αναταραχής. Υπήρξαν επίσης λιγότερες ευκαιρίες για επενδύσεις στη γήρανση των οικονομιών. Αλλά Ανατολική Ασία είναι μια ακραία περίπτωση. Οι Ιαπωνικές επιχειρήσεις κατέχουν ¥ 229,0 τρις (2,1 τρις δολάρια) σε μετρητά, ένα τεράστιο ποσό που αντιστοιχεί στο 44% του ΑΕΠ. Οι ομολογές τους της Νότιας Κορέας έχουν κρατήσει ₩ 459 δις (440 δις δολάρια) ή 34% του ΑΕΠ. Αυτό συγκρίνεται με τα ταμειακά διαθέσιμα του 11% του ΑΕΠ, ή $ 1,9 τρις, σε αμερικανικές επιχειρήσεις. Εάν οι επιχειρήσεις στην Ανατολική Ασία διέθεταν λιγότερο από τα μισά από τις τεράστιες κατακρατήσεις μετρητών τους, θα μπορούσαν να ενισχύσουν το παγκόσμιο ΑΕΠ κατά περίπου 2%."\nΜόνο το παγκόσμιο κραχ μπορεί να δώσει διέξοδο, έστω και προσωρινή, σ' αυτόν τον φαύλο κύκλο. Δεν μπορεί να γίνει διαφορετικά. Και οι επόμενες ημέρες είναι ιδιαίτερα κρίσιμες για ένα τέτοιο ενδεχόμενο.\nΚι ενώ ο αποθησαυρισμός των μεγάλων αφεντικών επιταχύνεται με γενικό ξεπούλημα τίτλων, ο απλός καταθέτης θα πρέπει να διατηρεί την εμπιστοσύνη του στις τράπεζες για να αποφευχθεί ένα bank ran, επιδρομή στις καταθέσεις. Ο απλός καταθέτης θα πρέπει να κάτρσει ήσυχος στα αυγά του, για να χάσει στη δοσμένη στιγμή τις καταθέσεις του, δηλαδή τις αποταμιεύσεις του. Όταν βλέπεις τους μεγάλους και αποθησαυρίσουν με τέτοιους ρυθμούς, τότε φρόντισε κι εσύ να έχεις τα όποιες αποταμιεύσεις σου εύχαιρες, σε ρευστό και μακριά από τις τράπεζες.\nΣχόλιο της Ημέρας, 16/10/2014, dimitriskazakis.blogspot.com


Σημαντικές νίκες για Στιγκιντριακούς, Σφυριά! - Age Of Basketball\nHome / Πάνος Ζαχαρογιάννης 2014-15 / Σημαντικές νίκες για Στιγκιντριακούς, Σφυριά!\nΣημαντικές νίκες για Στιγκιντριακούς, Σφυριά!\nΟι Στιγκιντριακοί πήραν με 53-49 το ντέρμπι απέναντι στους Zeppelin για την 7η αγωνιστική του Δ ομίλου του «Πάνος Ζαχαρογιάννης», ενώ τα Σφυριά επικράτησαν με 55-47 των Nothing But Net. Οι Cleveland Paraliers κέρδισαν με 88-43 τους Rep-eat, με τους Nikea Lions να νικούν με 64-29 τους Κλαρινογαμπρούς. Τέλος, οι Αστέρες B.C. κέρδισαν με 74-55 τους C-Drifters.\nΣτιγκιντριακοί – Zeppelin 53-49\nΟι Στιγκιντριακοί κέρδισαν τους Zeppelin με 53-49 με το ματς να ξεκινά με 8-4 για τους νικητές με τον Μιχαηλίδη, για να απαντήσουν οι Zeppelin για το 8-10 με τον Παπαδάτο. Ο Μιχαηλίδης Α. έγραψε το 14-10 για την ομάδα του με τον Μπαραμπούτη να πηγαίνει τους Στιγκιντριακούς στο 19-12 με τους Zeppelin να απαντούν με σερί 0-13 για να προσπεράσουν, ο Παπαδάτος με τον Τσαντζαλή έφεραν την ομάδα τους στο 19-25 με το ημίχρονο να κλείνει στο 20-27. Ο Τσαντζαλής έγραψε το 24-32 στο 3ο δεκάλεπτο, με τον Μιχαηλίδη Ι. να απαντά για το 26-32 αλλά τους Zeppelin με Τσαντζαλή και Θωμά να φτάνουν ως το 34-41 πριν οι Στιγκιντριακοί με τον Γρυπάρη και τον Σκοπελίτη απαντήσουν για να προσπεράσουν με τον Μιχαηλίδη Ι. με 42-41. Ο Παπαδάτος ισοφάρισε σε 45-45 αλλά ο Μπαραμπούτης με τον Νούκα έφεραν την ομάδα τους στο 50-47 με τους Zeppelin να μην καταφέρνουν να πάρουν σκορ στο τέλος και να χάνουν το ματς.\nΓια τους νικητές ο Σκοπελίτης είχε 17 πόντους, ο Μιχαηλίδης Ι. 12 και 10 ριμπάουντ, ο Μπαραμπούτης 12 και 4 ριμπάουντ. Για τους Zeppelin ο Τσαντζαλής είχε 14 πόντους και 5 ριμπάουντ, ο Παπαδάτος 10 πόντους και 4 ριμπάουντ.\nΤα Σφυριά – Nothing But Net 55-47\nΤα Σφυριά κέρδισαν τους Nothing But Net με 55-47 με το ματς να ξεκινά καλύτερα για τους δεύτερους, 3-6 και 5-14 για να πάμε στο 13-20 στο δεκάλεπτο. Τα Σφυριά κατέβασαν πολύ το ρυθμό του αγώνα και με 9-3 στη δεύτερη περίοδο κατάφεραν να μειώσουν σε 22-23 στο ημίχρονο, από το 15-23. Στην 3η περίοδο προσπέρασαν στο 26-25 και έφτασαν στη συνέχεια στο 36-33 και το 39-37. Οι Nothing But Net ισοφάρισαν το παιχνίδι σε 39-39, για να γράψουν τα Σφυριά ένα 8-2 για το 47-41 για να πάμε στο 50-43 λίγο αργότερα και το 53-44 λίγο πριν το τέλος.\nΓια τους νικητές ο Κοτσαμπάς είχε 28 πόντους και 14 ριμπάουντ, ο Γρηγορόπουλος 6 πόντους και 5 ριμπάουντ, ο Σαμέρας 4 πόντους και 6 ριμπάουντ. Για τους Nothing But Net ο Καραμανής είχε 26 πόντους και 10 ριμπάουντ, ο Βασιλείου 4 πόντους και 11 ριμπάουντ, ο Καρατζιας 6 πόντους και 8 ριμπάουντ.\nC-Drifters – Αστέρες B.C. 55-74\nΟι Αστέρες B.C. κέρδισαν με 55-74 τους C-Drifters με το ματς να ξεκινά κλειστό στο πρώτο δεκάλεπτο, 10-6 για να πάμε στο 11-12 και το 15-15. Οι C-Drifters κράτησαν το προβάδισμα ως το 22-21, με τους Αστέρες B.C. να προσπερνούν στο τέλος του ημιχρόνου, 22-25 και 27-31. Στην επανάληψη οι C-Drifters έμειναν κοντά ως το 29-34 και το 37-42 για να ξεφύγουν οι Αστέρες B.C. με 37-46 και 39-50 στο 30ο λεπτό. Η διαφορά ανέβηκε πολύ στη συνέχεια, 39-54 και 41-61 για να πάμε στο 47-70 και το 50-72 στο δρόμο για το τελικό 55-74.\nΓια τους νικητές ο Σταυρινούδης είχε 17 πόντους, 5 ριμπάουντ, 5 ασίστ, ο Κουρουβανης 17 πόντους, 3 ριμπάουντ, ο Ευθυμιάδης 11 πόντους, 6 ριμπάουντ, 5 ασίστ, 5 κλεψίματα. Για τους C-Drifters ο Κουτέλας Χ. είχε 23 πόντους και 6 ριμπάουντ, ο Κουτέλας Π. 18 πόντους και 5 ριμπάουντ, ο Γιοβάνης 10 πόντους και 12 ριμπάουντ.\nΚλαρινογαμπροί – Nikea Lions 29-64\nΟι Nikea Lions κέρδισαν τους Κλαρινογαμπρούς με 29-64 με το ματς να ξεκινά με 3-10 και 3-18 για τους νικητές και τους Κλαρινογαμπρούς να απαντούν για να μειώσουν σε 11-19 και 18-25 για να πάμε στο 18-26 στα αποδυτήρια. Στην 3η περίοδο οι Nikea Lions έφτασαν στο 22-32 και το 25-40 με το δεκάλεπτο να κλείνει στο 26-41 για να ανέβει πολύ η διαφορά στην 4η περίοδο, 26-53 και 27-61 στο δρόμο για το 29-64.\nΓια τους νικητές ο Ξανθάκης είχε 20 πόντους, 6 ριμπάουντ, 3 κλεψίματα, ο Αλειφέρης 16 πόντους και 7 ριμπάουντ, ο Μακρίδης 10 πόντους. Για τους Κλαρινογαμπρούς ο Μερτίκας είχε 11 πόντους, ο Μερσάκης 2 πόντους και 16 ριμπάουντ.\nCleveland Paraliers – Rep-eat 88-43\nΟι Cleveland Paraliers κέρδισαν με 88-43 τη Rep-eat με το ματς να ξεκινά με 13-2 για να μειώσει η Rep-eat σε 15-7, πριν απαντήσουν οι Cleveland Paraliers για το 22-9 και κλείσει η περίοδος στο 25-16. Στο 2ο δεκάλεπτο η Rep-eat πλησίασε σε 25-16 για να απαντήσουν με 11-2 οι Cleveland Paraliers για το 36-18. Το ματς πήγε στο 41-24 για να κλείσει το ημίχρονο στο 43-24 και να πάμε στο 46-24 στη συνέχεια. Οι Cleveland Paraliers έφτασαν στο 63-28 και το 69-29 στο τέλος της 3ης περιόδου για να σκοράρει η Rep-eat για το 71-33. Η διαφορά ανέβηκε κι άλλο στη συνέχεια, 81-39 και 88-41.\nΓια τους νικητές ο Κωνσταντίνου είχε 25 πόντους και 4 ριμπάουντ, ο Κοντοπυράκης 8 πόντους και 19 ριμπάουντ, ο Φωτόπουλος 15 πόντους, ο Τσακαρισιάνος 17 πόντους. Για τη Rep-eat ο Μορφόπουλος είχε 15 πόντους και 6 ριμπάουντ, ο Κασιμάτης 13 πόντους και 5 κλεψίματα.\nΣε tie-break C-Drifters και Χώματα!


Ποντάρισμα σε Πορτο-Γάλλους και... Κάνσας! - PatrisNews - Εφημερίδα Πατρίς Ηλείας\nFoxbet 19 Ιουνίου 2021 - 12:30 19 Ιουνίου 2021 - 11:39 Δεν επιτρέπεται σχολιασμός στο Ποντάρισμα σε Πορτο-Γάλλους και… Κάνσας!\nΚλείνει απόψε η δεύτερη αγωνιστική των ομίλων του Euro, με ενδιαφέρουσες αναμετρήσεις. Με την πλάτη στον τοίχο Γερμανία και Ισπανία, θεωρητικά εύκολη αποστολή για τη Γαλλία, απέναντι στην Ουγγαρία.\nΕδώ θα βρεις τα καλύτερα προγνωστικά για το euro 2020 στοίχημα\n122. Πορτογαλία – Γερμανία (19:00)\nΤο ματς της ημέρας. Πολύ σημαντικό τεστ και για τους δύο, που ενδέχεται να καθορίσει και την πρόκριση από τον όμιλο. Η Πορτογαλία έχει το… μαξιλαράκι των τριών βαθμών από τη νίκη επί της Ουγγαρίας, όπου δικαιολόγησε τον τίτλο της κατόχου του τροπαίου μόνο στο τελευταίο 10λεπτο (εκεί πέτυχαν και τα 3 γκολ).\nΟι Γερμανοί έχασαν από τους Γάλλους και πλέον βρίσκονται με την πλάτη στον τοίχο, καθώς αν χάσουν και απόψε (και παράλληλα κερδίσει η Γαλλία), τότε… αποχαιρετούν την απευθείας πρόκριση και θα τη διεκδικήσουν μόνο μέσω της 3ης θέσης. Χτύπησε και δεν είναι διαθέσιμος ο Κλόστερμαν, όμως επιστρέφει ο μέσος Γκορέτσκα.\nΠρογνωστικό: Αν οι Γερμανοί αναλάβουν πρωτοβουλία, που είναι αρκετά πιθανό γιατί «καίγονται» για θετικό αποτέλεσμα, τότε θα είναι αρκετά επικίνδυνο, καθώς οι Πορτογάλοι έχουν ικανότατους παίκτες για να χτυπήσουν στην κόντρα. Δεν έπεισαν ούτε στην πρεμιέρα οι Γερμανοί, έχουν αρκετό καιρό να το κάνουν. Ποντάρουμε στον άσο με +0,25 (δηλαδή σε περίπτωση ισοπαλίας παίρνουμε το μισό κέρδος).\nΣτις φλόγες διαμέρισμα στον Πύργο (pics/vid)\nΠυρκαγιά στη Δροσιά: Λιποθύμησε πυροσβέστης\nΠαράκτιον Roof Garden στο Κατάκολο\nΦράγμα Πηνειού: Ανάδειξη εργολάβου για έργο στο διυλιστήριο…\nΔιαβάστε σήμερα, Τετάρτη 28/07/21′, στην εφ. «Πατρίς»!\n28 Ιουλίου 2021 - 05:00\nΕπειός Ήλιδας: Παρών σε όλες τις μεγάλες διοργανώσεις!\n28 Ιουλίου 2021 - 13:40\n28 Ιουλίου 2021 - 12:30\nΟλυμπιακοί Αγώνες – Τζούντο: Η Ελισάβετ Τελτσίδου προκρίθηκε στα προημιτελικά\n28 Ιουλίου 2021 - 11:40\n4o Dan ο Παναγιωτόπουλος και 2ο Dan ο Παπαδόπουλος στο Kick Boxing\n28 Ιουλίου 2021 - 11:30\nΏρα πρόκρισης για τον Ολυμπιακό – Η ΑΕΚ υποδέχεται τη Βελέζ Μόσταρ\n28 Ιουλίου 2021 - 11:20\n28 Ιουλίου 2021 - 10:00


O Πετσάλνικος δεν άκουσε ποτέ για τον Κατσιφάρα και τον Ανδρέα • Η Άποψη\nO Πετσάλνικος δεν άκουσε ποτέ για τον Κατσιφάρα και τον Ανδρέα\nΑπό Θ. Π.\t 11:46 - 23/05/2018\nΤι και αν δεν είναι πια στην πρώτη γραμμή της επικαιρότητας; Τι και αν απέναντι στο νόμο θα έπρεπε να είμαστε όλοι ίσοι; Αυτά φαίνεται πως είναι ψιλά γράμματα για τον Φίλιππο Πετσάλνικο! Του οποίου σύμφωνα με πληροφορίες του e-grevena.com, το περασμένο Σάββατο αστυνομικοί του ΑΤ Γρεβενών σταμάτησαν αυτοκίνητο για έλεγχο έξω από τα Γρεβενά.\n14:38 - 04/03/2019\nΤου ζητήθηκε λοιπόν ταυτότητα και ο ίδιος αντέδρασε έντονα λέγοντας ότι είναι γνωστός με αποτέλεσμα οι αστυνομικοί να τον οδηγήσουν στο Τμήμα για εξακρίβωση στοιχείων.\nΠροφανώς ο πρώην υπουργός θεωρεί ότι πρέπει να τον γνωρίζουν και οι πέτρες και ίσως ότι δεν είναι υποχρεωμένος να υπακούει στον νόμο. Και όμως αν είχε κάνει τον κόπο να μελετήσει την ιστορία της παράταξής του, θα έπεφτε πάνω στον Γιώργο Κατσιφάρα και την ιστορική πια δήλωση πως αν δεν ήταν ο Ανδρέας (Παπανδρέου) δεν θα τους γνώριζε ούτε ο θυρωρός τους. Ανδρέας δεν υπάρχει χρόνια τώρα ενώ πλέον μας τέλειωσε και το ΠΑΣΟΚ. Αλλά ο Πετσάλνικος ζει ακόμα στο παραμύθι του.\nΑνδρέας ΠαπανδρέουΠΑΣΟΚΦίλιππος Πετσάλνικος\nΣυμφωνία με Ανσελότι η Νάπολι\nΒάνα Μπάρμπα – Θεόδωρος Πάγκαλος: Μαζί τα… σπάσανε στα μπουζούκια!\n«Να ασχοληθεί με τα δικά του βαρίδια ο κ. Τσίπρας»\n«Μακάρι το 2010 να είχαμε διαπραγματευτεί όπως σήμερα»\nΠΑΣΟΚ: “Κρατήστε την πολιτική γελοιότητα μόνο για τον εαυτό σας”


Αναζητώντας τους «μετριοπαθείς Ταλιμπάν»... | Πολιτική | DW | 28.01.2010\nΑναζητώντας τους «μετριοπαθείς Ταλιμπάν»...\n«Θα μιλήσουμε και με τους μετριοπαθείς Ταλιμπάν» δηλώνουν οι Ευρωπαίοι ενόψει της διάσκεψης για το Αφγανιστάν. Ποιοι είναι όμως οι «μετριοπαθείς Ταλιμπάν» και γιατί να θέλουν να συνομιλήσουν με τους Ευρωπαίους;\n«Θα μιλήσουμε και με τους Ταλιμπάν» - μία από τις προεκλογικές υποσχέσεις του Αφγανού προέδρου Καρζάϊ, την οποία οι δυτικές δυνάμεις αρχικά αγνοούσαν, στη συνέχεια εξέτασαν με ενδιαφέρον και σήμερα έχουν αναγάγει σε κεντρικό άξονα της πολιτικής τους. Άλλωστε δεν έχουν και εναλλακτική λύση, υποστηρίζει ο εκπρόσωπος των Ηνωμένων Εθνών στην Καμπούλ, Αλέεμ Σιντίκ.\n«Χρειαζόμαστε μία ειρηνευτική διαδικασία το ταχύτερο δυνατόν, σ΄αυτή τη χώρα κανείς δεν πετυχαίνει μόνο με στρατιωτικά μέσα. Αλλά θα πρέπει οι ίδιοι οι Αφγανοί να στηρίξουν αυτήν τη διαδικασία. Εμείς από τα Ηνωμένα Έθνη είμαστε διατεθειμένοι να βοηθήσουμε…»,\nτονίζει ο Αλέεμ Σιντίκ.\nΠρώην Ταλιμπάν, νυν γερουσιαστής...\nΗ διάσκεψη του Λονδίνου αναζητεί νέα στρατηγική για το Αφγανιστάν.\nΟ Μαουλαβί Αρσάλα Ραχμανί έχει μεγάλη εμπειρία επί του θέματος. Παλαιότερα ήταν υπουργός των Ταλιμπάν, αρμόδιος για θρησκευτικά ζητήματα. Σήμερα είναι γερουσιαστής στο Κοινοβούλιο του Αφγανιστάν. Διαθέτει άριστες σχέσεις με τους Ταλιμπάν και συμμετείχε σε παλαιότερες διερευνητικές συνομιλίες μαζί τους, στη Σαουδική Αραβία.\n«Οι Ταλιμπάν σίγουρα θέλουν να διαπραγματευθούν. Αλλά περιμένουν μία ειλικρινή ένδειξη καλής θέλησης από τους Αμερικανούς. Μέχρι στιγμής δεν διαφαίνεται κάτι τέτοιο», υποστηρίζει ο Αφγανός πολιτικός\nΠολλοί Ταλιμπάν αισθάνονται νικητές στο πεδίο της μάχης και δεν βλέπουν ιδιαίτερο λόγο να παραδώσουν τα όπλα. Υπάρχει όμως ακόμα ένα άλυτο αίνιγμα στη διπλωματική σκακιέρα: η Σαουδική Αραβία απαιτεί από τους Ταλιμπάν να αποκηρύξουν οποιαδήποτε σχέση με την Αλ Κάϊντα κι εκείνοι αρνούνται – τουλάχιστον προς το παρόν- επισημαίνει ο Μαουσαβί Αρσάλα Ραχμανί :\n«Όσο οι Ταλιμπάν δεν έχουν εξασφαλίσει διαβεβαιώσεις ότι θα μπορούν να επιστρέψουν στο Αφγανιστάν και επιπλέον να συμμετάσχουν στην πολιτική διαδικασία της επόμενης μέρας, θα χρειάζονται τις διασυνδέσεις τους με την Αλ Κάϊντα. Ή ακόμα και τις διασυνδέσεις με τις πακιστανικές μυστικές υπηρεσίες. Σε αυτόν τον πόλεμο, οι Ταλιμπάν προσπαθούν να εκμεταλλευθούν οποιαδήποτε υποστήριξη, από οπουδήποτε και αν προέρχεται…».\nΟ Αφγανός πολιτικός υποστηρίζει ότι μία αποτελεσματική διαπραγμάτευση θα έπρεπε να περιλαμβάνει εγγυήσεις για την ασφάλεια των Ταλιμπάν ως αντάλλαγμα για την παράδοση των όπλων και την αποδοχή του αφγανικού Συντάγματος. Και θα έπρεπε να ξεκινήσει από την κορυφή, δηλαδή από τον πνευματικό ηγέτη των Ταλιμπάν σείχη Ομάρ, ο οποίος πιθανότατα κρύβεται στο Πακιστάν.\nΟ Γερμανός υπουργός Εξωτερικών Βέστερβελλε προτείνει οικονομικά κίνητρα για τους Ταλιμπάν.\nΗ αρχική στάση της Δύσης σε όλα αυτά ήταν αδιαπραγμάτευτη: δεν μιλάμε με εγκληματίες. Πράγματι θα ήταν δύσκολο για τους δυτικούς διαπραγματευτές να εξηγήσουν πώς δέχονται να βρεθούν στο ίδιο τραπέζι για να πιουν τσάϊ με όλους εκείνους τους οποίους αποκαλούν τρομοκράτες. Αλλά η αλήθεια είναι ότι ακόμα και οι Ταλιμπάν δεν είναι ένα ενιαίο και ομοιογενές σύνολο, υποστηρίζει ο εκπρόσωπος των Ηνωμένων Εθνών στην Καμπούλ, Αλεέμ Σιντίκ: «Πολλοί παίρνουν τα όπλα, γιατί δεν βλέπουν άλλη λύση επιβίωσης. Οι Ταλιμπάν τους πληρώνουν πενήντα με εξήντα δολάρια το μήνα, που είναι ένα σεβαστό ποσό. Άλλοι πάλι στρατολογούνται πρόθυμα, γιατί έχουν χάσει την οικογένειά τους στις στρατιωτικές επιχειρήσεις (των ξένων στρατευμάτων). Όλα αυτά πρέπει να τα γνωρίζουν εκείνοι που θέλουν να προωθήσουν μία ειρηνευτική διαδικασία…»\nKai Künstler/Γιάννης Παπαδημητρίου\nΜόνιμος σύνδεσμος http://p.dw.com/p/LisT


ΑΝΤΙΟ ΚΙ ΕΥΧΑΡΙΣΤΩ ΓΙΑ ΤΑ ΨΑΡΙΑ: Η αλήθεια βρίσκεται στους Sex Pistols!\nΑναρτήθηκε από Melina Kats στις 1:31 μ.μ.\nsportgay Πέμ Φεβ 01, 02:43:00 μ.μ.\nΈμεινα άφωνος! Κορυφαίο! Τέτοια μουσικοχορευτική πανδαισία είχα να δω από τους dschinghis khan και το moskow στο youtube, αλλά αυτό το ξεπερνάει...\nΑνώνυμος Πέμ Φεβ 01, 03:23:00 μ.μ.\nδεν μοιζει το τραγουδι να ειναι απο καποιο γνωστο συγκροτημα εποχης πολυ πιθανο να ειναι απο καμια ιταλικη συλογη , θυμασε εκοινες τις παλιες συλογες σε κασσετα ,με ενα δυο τραγουδακια καζαγκουγκου η Γιελοου και ολα τα αλλα ιταλικα ποπ νιου γουειβ.\nπαντως η σχεση σκηνοθετη σεξ πιστολς ειναι φοβερη .\npastaflora Πέμ Φεβ 01, 03:26:00 μ.μ.\n@sportgay: καλώς ήρθες, ξένε. θεωρώ ότι το μόσκοου είναι αξεπέραστο! ολ τάιμ κλάσικ λέμε.\n@κακό νινί: ιταλική συλλογή, ε; χμ! πρέπει να το ψάξουμε. τι λες για μια έφοδο και πάλι στα παλιατζήδικα στο μοναστηράκι;;;\no erwtas pernaei ap' to stomaxi Παρ Φεβ 02, 12:12:00 π.μ.\nSEX PISTOLS ÜBER ALLES ΚΑΙ ΤΑ ΡΕΣΤΑ ΜΟΥ!!!\nπάντως όταν είχα δει αυτή τη σκηνή μικρός, είχα κλείσει τα μάτια μου από την ντροπή, το θυμάμαι ακόμα...\ntsioubiou Παρ Φεβ 02, 01:00:00 π.μ.\nΔεν εχω δει την ταίνια συγχωρέστεμαι\nEpsilon Παρ Φεβ 02, 01:56:00 π.μ.\nΕίναι μοναδικό ντοκουμέντο!\nΤην ταινία δεν την έχω δει, και αν είναι ολόκληρη στο ύφος του βίντεο, καταλαβαίνω γιατί δεν την έχει παίξει ποτέ η τηλεόραση! Γμτ λες να την κατεβάσω??? :-ΡΡΡΡ\nkafouroutsos Παρ Φεβ 02, 05:46:00 π.μ.\nEπειδη σας βρίσκω λίγο ανενημερωτους, ας σας φωτίσω. Το κομμάτι που παίζει στο βίντεο που έχεις βάλει στο blog, δεν ειναι το αυθεντικό που παίζει στην ταινία. Αυτο πού παιζει στο blog σου είναι overdub που έκανε καποιος τύπος. Η μπάντα λέγεται Loituma και είναι νομίζω πολωνοί. Το γελοίο όμως δεν είναι αυτό. όταν έμαθα ότι είναι overdub έψαξα να δω την αυθεντική έκδοση της ταινίας γιατί υπέθεσα ότι θα έχει τίποτα πιστολς απο πίσω ή εστω κάτι παρόμοιο. Άλλα παιδιά το αυθεντικό κομματί είναι ακόμηαπιο γελοίο δηλ άσκοπος ο λόγος του overdub. Για όσους θελουν να δουν την ταινία www.greek-movies.com. Λεγεται Χούλιγκανς - κάτω τα ζέρια απο τα νιάτα. Πσσσσσσσσσσσσ. Αυτό θα πει γνώσεις. Ποιος είμαι ρε πούστη ο Χουλκ?\npastaflora Παρ Φεβ 02, 09:43:00 π.μ.\n@έρωτας: να σου πω την αλήθεια, εγώ ακόμα ντρέπομαι. σκέψου τον καημένο τον πετρόχειλο τι καζούρα έχει φάει για αυτή τη σκηνή.\n@τσίου: δεν χρειάζεται να την δεις όλη: και μόνο αυτή η σκηνή αρκεί. (χα,χα παρηγοριά στον εσωτερικό μετανάστη που δεν μπορεί να ειναι την άλλη παρασκευή στο Γκαγκάριν για να δει ΟΛΗ την ταινία). Είμαι πολύ παλιοχαρακτήρας τελικά!\n@έψιλον: η ταινία είναι μεγάλη χαρντκοριά. γιατί να χάσεις το χρόνο σου;\n@καφουρούτσος: φίλε μου τα θερμά μου ΣΥΓΧΑΡΗΤΗΡΙΑ! Είσαι καμμένος και χαίρομαι πάρα πολύ γι' αυτό. Υπερπολύτιμες οι πληροφορίες σου. ΠΡοσκυνώ!\n3 parties a day Παρ Φεβ 02, 06:40:00 μ.μ.\nΑγαπητή μου Pastaflora, είστε εξαιρετική!\nΌταν με το καλό πας στο Γκαγκάριν, πρόσεξε και την ανεπανάληπτη σκηνή που σημαδεύει ένας τον "Λουκάνικο" με ένα "σαρανταπεντάρι"...\nΥΓ. Μου φαίνεται πως συναγωνίζομαι σε γνώσεις τον "Χουλκ", μια που την ταινία την είδα δυο φορές, για να την εμπεδώσω...\npastaflora Παρ Φεβ 02, 08:46:00 μ.μ.\n@3parties: ΟΚ, θα έχω το νου μου. Δεν χάνονται τέτοιες σκηνές. Πόσο χαίρομαι που δεν είμαι μόνη μου σε αυτό τον ωκεανό του trash...\nfunEL Σάβ Φεβ 03, 12:17:00 μ.μ.\nκυρα πάσταφλώρα μας εάν πέσετε σε τοιαύτη γνώση σωτηρία δεν έχετε\npastaflora Σάβ Φεβ 03, 12:49:00 μ.μ.\n@funel: γέροντά μου, για μια ακόμα φορά με αφήσατε σπίτσλες με το ιερόν τούτον σωτηριακόν βίδεον. σπεύδω να διαδόσω την ιεράν γνώσιν!


The Hand That Rocks The Cradle (1992) Δείτε online με ελληνικους υποτιτλους Θρίλερ\nΚαλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία The Hand That Rocks The Cradle (1992) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία The Hand That Rocks The Cradle (1992) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας The Hand That Rocks The Cradle (1992), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα The Hand That Rocks The Cradle (1992). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& The Hand That Rocks The Cradle (1992) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nThe Hand That Rocks The Cradle (1992) Δείτε online\nΗ Peyton Flanders φαίνεται να είναι η τέλεια νταντά για το μωρό της οικογένειας Bartel. Σύντομα όμως οι προθέσεις της φαινομενικά τέλειας νταντάς θα αποκαλυφθούν καθώς αυτό που θέλει είναι να εκδικηθεί για κάτι που έγινε στο παρελθόν. Η κυρία Bartel και η αγωγή που έκανε στο παρελθόν στον γυναικολόγο σύζυγο της Flanders, ήταν ο λόγος εκείνος να δώσει τέρμα στην ζωή του κι εκείνη να χάσει το παιδί που περιμενε.\nΗθοποιοί: Rebecca De Mornay, Annabella Sciorra, Matt McCoy\nΕίδος ταινίας: Θρίλερ | |Σχόλια: 7 | Ποιοτητα ταινιας: DVDRip\nταινιa The Hand That Rocks The Cradle (1992) Δείτε online με ελληνικους υποτιτλους δωρεάν\n7 » Anastasios1453\nΔεν είναι από τις καλύτερες ταινίες που έχω δει. Θρίλερ δεν θυμίζει και τόσο. Είναι περισσότερο ψυχολογικό θρίλερ, ναι μοιάζει κάπως σαν το ψυχώ. Αργή κάπως η πλοκή των γεγονότων. Ευχάριστη ταινία, καλογυρισμένη με καλές ερμηνείες ηθοποιών. Με φινάλε εκρηκτικό, γρήγορο με σασπένς και λίγη αγωνία. Δεν είναι όμως από τις ταινίες που δεν πρέπει κάποιος να χάσει, είναι μία νορμάλ ταινία. Για την εποχή της πολύ καλή, όμως ο κόσμος έχει χορτάσει από ταινίες, ο πήχης έχει ανεβεί πιο ψηλά και θα την χαρακτήριζα μέτρια ταινία, με βαθμό 6/10 Αν την έβλεπα τότε θα της έβαζα 8. Όμως, οι απαιτήσεις έχουν ανέβει. Από την άλλη όμως πλευρά, για να μην τα ισοπεδώνω όλα, υπάρχουν εκατοντάδες ταινίες του σήμερα, πολύ χειρότερες κα που δεν βλέπονται. Αυτή η ταινία βλέπεται, όμως αν κάποιος έχει κάτι καλύτερο να δει, καλύτερα να την προσπεράσει.\nαπο τα 8ριλερακια που μαρεσουν..\nΕκείνη την εποχή γυρίζανε πολλές σε αυτό το στυλ. Μίαπαρόμοια έτσι με psycho θηλυκό χαρακτήρα είναι η "TheCrush (1993)".\nyeap..πολυ καλη επισης\nΕίναι μία από τις καλύτερες ταινίες που έχω ποτέ δει! Παρόλο που είναι παλιά.\nπω πω τη μου θυμισατε τωρα?την ειχα δει πολυ παλια στην tv..κ οχι μια φορα.πολυ καλη\nστο Filmnet και συ φαντάζομαι


Εκτέλεση στα Βριλήσσια: Οι δράστες τράπηκαν σε φυγή και έκαψαν το αμάξι τους - TheCaller\nΕΚΤΕΛΕΣΗ ΣΤΑ ΒΡΙΛΗΣΣΙΑ\nΕκτέλεση στα Βριλήσσια: Οι δράστες τράπηκαν σε φυγή και έκαψαν το αμάξι τους\n09/12/2020 | 17:23\nΤο απόγευμα της Τετάρτης κάτοικοι στα Βριλήσσια ειδοποίησαν τις Αρχές ότι ένα αυτοκίνητο έχει τυλιχθεί στις φλόγες.\nIδρυση Πρότυπου Κέντρου Ψυχικής Υγείας για παιδιά και εφήβους\nΟι πυροσβέστες που έφτασαν στο σημείο έσβησαν την πυρκαγιά. Δεν αποκλείουν, όμως, το ενδεχόμενο να πρόκειται για το αυτοκίνητο των δραστών που λίγο νωρίτερα έριξαν «βροχή» πυροβολισμών εναντίον του 56χρονου θύματος, ενώ πληροφορίες αναφέρουν ότι του έριξαν και χαριστική βολή στο κεφάλι.\nΟι Αρχές «βλέπουν» πληρωμένο συμβόλαιο για ξεκαθάρισμα λογαριασμών πίσω από τη δολοφονία.\nΣτην εκτέλεση «συμβολαίου θανάτου» παραπέμπουν όλα τα δεδομένα της εν ψυχρώ εκτέλεσης που σημειώθηκε περίπου στις 3.30 το απόγευμα της Τετάρτης στα Βριλήσσια.\nΟι δράστες που επέβαιναν σε αυτοκίνητο πλησίασαν το θύμα που κινούνταν πεζός στην οδό Υμηττού και άνοιξαν πυρ. Μάλιστα, αφού έπεσε στο δρόμο του έδωσαν και χαριστική βολή, πυροβολώντας τον στο κεφάλι.\nΣτο σημείο πολύ γρήγορα έφτασε και η αδερφή του θύματος, η οποία ήταν κυριολεκτικά σε έξαλλη κατάσταση, με τους αστυνομικούς να προσπαθούν να την ηρεμήσουν και να την απομακρύνουν από το σημείο.\nΤο θύμα ήταν γνωστός στις αρχές, για την εμπλοκή του στη «νύχτα» με εκβιασμούς και «προστασίες», με έγκυρες πληροφορίες να αναφέρουν ότι βρισκόταν ψηλά στην ιεραρχία του συγκεκριμένου παραβατικού χώρου.\nΔείτε ακόμα: Κορονοϊός: Τότε θα γίνουν οι πρώτοι εμβολιασμοί στην Ελλάδα (βίντεο)\nΤέλος, αξίζει να σημειωθεί ότι σύμφωνα με πληροφορίες στο θύμα βρέθηκε ένα πιστόλι CZ, το οποίο δεν πρόλαβε να χρησιμοποιήσει.